Οι “άγιοι” της Santo Ileso.\nUpdated 26/08/2021 12:06 πμ.\nPosted 26/08/2021 12:03 πμ.\nΈχει περάσει αρκετός καιρός από την τελευταία φορά που η σειρά Saints Row της Volition είχε βρεθεί στο προσκήνιο, και συγκεκριμένα από το 2015, όταν είχε κυκλοφορήσει το standalone expansion Saints Row: Gat out of Hell. Τόσο στο Saints Row IV, όσο και στο expansion του, οι developers στην κυριολεξία το... τερμάτισαν, βάζοντας τους παίκτες να αντιμετωπίσουν εξωγήινους και δαίμονες. Το ιδιαίτερο χιούμορ, οι larger than life χαρακτήρες και οι υπερφυσικές δυνάμεις τους και η γενικότερη “ασόβαρη” διάθεση έδωσαν μια νέα ταυτότητα στη σειρά και την βοήθησαν να απαγκιστρωθεί από τις αρχικές επιρροές της, δηλαδή το Grand Theft Auto.\nΤην ίδια βέβαια στιγμή, τα παραπάνω στοιχεία αποτέλεσαν εμπόδια για την περαιτέρω εξέλιξη της σειράς, αφού κάποια στιγμή ήταν λογικό να πιάσει ταβάνι η δημιουργικότητα και η καλλιτεχνική ελευθερία των developers. Με βάση τα δεδομένα αυτά ήταν η επιτακτική η ανάγκη για μια επιστροφή στις ρίζες, μια επιστροφή που θα προσγείωνε το Saints Row στην πραγματικότητα. Αυτή ακριβώς η back to the roots προσέγγιση παίρνει την μορφή ενός reboot, το οποίο αναμένεται να κυκλοφορήσει τον Φεβρουάριο του 2022 για PC (διάθεση μέσω του Epic Games Store), PS5, PS4, Xbox Series X και Xbox One.\nΤο νέο Saints Row εκτυλίσσεται σε ένα σύγχρονο setting και συγκεκριμένα στη Santo Ileso, μια φανταστική πόλη, η οποία βρίσκεται στη νοτιοδυτική πλευρά των ΗΠΑ. Η Deep Silver Volition ανέφερε ότι εμπνεύστηκε από τα πραγματικά τοπία των νοτιοδυτικών πολιτειών, αλλά από εκεί και πέρα πρόκειται για μια ξεκάθαρα φανταστική πόλη. Οι developers μας υπόσχονται ότι η Santo Ileso είναι η μεγαλύτερη πόλη που έχουμε δει μέχρι στιγμής στη σειρά, με επαρχιακούς δρόμους, ξεχωριστές περιοχές και πολλές sandbox δραστηριότητες, για όσους παίκτες θέλουν να την εξερευνήσουν σπιθαμή προς σπιθαμή.\nO σκοπός σας στο reboot της σειράς είναι να ιδρύσετε τη δική σας εγκληματική αυτοκρατορία, εξολοθρεύοντας παράλληλα τις αντίπαλες φατρίες της Santo Ileso. Και οι τέσσερις βασικοί χαρακτήρες σχετίζονταν με τον ένα ή με τον άλλο τρόπο με τις συμμορίες της πόλης, όπως του Los Panteros, τους The Idols και τους Marshalls, ωστόσο φαίνεται ότι αγανάκτησαν και αποφάσισαν να χαράξουν τον δικό τους δρόμο. Κάθε χαρακτήρας έχει διακριτό ρόλο στην ομάδα, αλλά και τη δική του ξεχωριστή προσωπικότητα. Εσείς αναλαμβάνετε τον έλεγχο του Boss και ουσιαστικά είναι στο χέρι σας στο πώς θα “πλάσετε” τον χαρακτήρα σας. Η Deep Silver Volition πάντως κάνει λόγο για δεκάδες επιλογές εξατομίκευσης, δίνοντας σας την ευκαιρία να διαμορφώσετε το αμάξι, τον χαρακτήρα και το crew σας με όποιον τρόπο επιθυμείτε.\nΣε ότι αφορά τις αντίπαλες παρατάξεις, θα θέλαμε να προσθέσουμε ότι όλες τους έχουν διαφορετικά κίνητρα και συγκεκριμένη φιλοσοφία. Παραδείγματος χάριν, οι The Idols θέλουν να εγκαθιδρύσουν μια νέα τάξη πραγμάτων, με την φιλοσοφία τους να προσεγγίζει αρκετά την αναρχία. Ο τρόπος μάλιστα που επιτίθενται θυμίζει αναρχικούς, καθώς εφορμούν σαν όχλος.\nΣτο Saints Row θα έχετε επίσης τη δυνατότητα να χτίσετε κτήρια και ανάλογα με τα κτίσματα που θα τοποθετήσετε στα κενά οικόπεδα, επηρεάζεται ανάλογα και ο κόσμος του παιχνιδιού. Αυτές ακριβώς οι δραστηριότητες προσθέτουν μια νέα διάσταση στο gameplay της σειράς, σύμφωνα με τα όσα δήλωσε η εταιρεία. Να σημειώσουμε εδώ ότι τη δεδομένη χρονική στιγμή στο δυναμικό, συναντάμε τόσο βετεράνους developers που είχαν εργαστεί στα προηγούμενα κεφάλαια της σειράς, αλλά και αρκετούς νέους.\nΤο co-op επίσης αναμένεται να αποτελέσει έναν βασικό πυλώνα του gameplay και μάλιστα ολόκληρο το campaign θα μπορεί να ολοκληρωθεί συνεργατικά. Δεν θα υπάρχει πάντως ανταγωνιστικό multiplayer. Εν τω μεταξύ, το παιχνίδι θα είναι ίσα χωρισμένο μεταξύ του βασικού campaign και των sandbox αποστολών, είναι σαφές δηλαδή ότι οι developers δίνουν την ίδια ακριβώς έμφαση στις βασικές και τις προαιρετικές δραστηριότητες. Οι vehicular combat μηχανισμοί παρουσιάζουν κάποιες διαφορές, καθώς πλέον θα χρειαστεί να χρησιμοποιήσετε το όχημά σας και όχι τα όπλα σας, για να εξουδετερώσετε τους αντιπάλους σας.\nΤο reboot δεν εγκαταλείπει τελείως το χαρακτηριστικό χιούμορ των τελευταίων Saints Row, ωστόσο όπως προαναφέραμε προσπαθεί να προσεγγίσει τις ρίζες της σειράς. Θα υπάρχουν κάποια easter eggs και ορισμένες αναφορές για τους πιο “ψαγμένους”, ωστόσο κατά βάση θα προσφέρει μια φρέσκια εμπειρία.\nΣε ότι αφορά το τεχνικό κομμάτι, η Volition έχει επιλέξει να χρησιμοποιήσει μια νέα μηχανή γραφικών και τα πρώτα δείγματα γραφής είναι αρκετά ενθαρρυντικά. Γνωρίζουμε επίσης ότι τα loading screens θα περιορίζονται στο fast travel και σε κάποιες αποστολές του campaign. Το immersion δηλαδή που προσφέρει η εξερεύνηση του κόσμου δεν θα “σπάει” συχνά από ενοχλητικά loading screens. Με τη σειρά του, το soundtrack θα απαρτίζεται τόσο από αυθεντικά μουσικά θέματα, όσο και από κάποια licensed tracks, αν και για την ώρα δεν γνωρίζουμε ποια ακριβώς θα είναι αυτά.\nΤο Saints Row θα κυκλοφορήσει στις 25 Φεβρουαρίου 2022 για PC, PS5, PS4, Xbox Series X και Xbox One.\nSaints Row - Release Trailer


Εσύ πώς κοιμάσαι; Δες ποιες στάσεις ύπνου προκαλούν ρυτίδες… - OlaSimera\n19:14 Ελένη Λουκά: «Ο Κωνσταντίνος Αργυρός μου την έπεσε ερωτικά και του έριξα χυλόπιτα»! [Βίντεο]\n19:03 Δυσοσμία σώματος: 3 παράξενες μυρωδιές και πού οφείλονται\n18:44 Δεν φαντάζεστε ποσό κοστίζει την βραδιά το ξενοδοχείο που μένουν Οικονομάκου – Μιχόπουλος στην Βενετία!\n18:29 Πατέρας κλώτσα με δύναμη το γιο του επειδή δεν μπορεί να σταθεί όρθιος στο χιόνι\n18:28 Αλτσχάιμερ: Τι αλλάζει ανάλογα με το επίπεδο μόρφωσης του καθενός – Τι βρήκαν οι επιστήμονες!\n7 τροφές που δε μας αφήνουν να χάσουμε κιλά\nΤρία λάθη που κάνουμε με τον φούρνο μικροκυμάτων\nΤι να κάνετε αν σας κλέψουν το κινητό;\nΠως καθαρίζουμε το έντερό μας;\nΑλτσχάιμερ: Τι αλλάζει ανάλογα με το επίπεδο μόρφωσης του καθενός – Τι βρήκαν οι επιστήμονες!\n10 σχόλια που δεν πρέπει ΠΟΤΕ να κάνεις σε κάποιον που τρώει υγιεινά!\nΕσύ πώς κοιμάσαι; Δες ποιες στάσεις ύπνου προκαλούν ρυτίδες…\nΜέχρι τώρα γνωρίζαμε ότι η πρόωρη γήρανση του δέρματος οφείλεται σε ορισμένες κακές μας συνήθειεςαλλά και στην έλλειψη ύπνου. Ωστόσο, όπως αποδεικνύουν πρόσφατες έρευνες, ακόμα και ο ύπνος μάς γερνάει, αν δεν κοιμόμαστε σε σωστή στάση.\nΠρόκειται για τις λεγόμενες “ρυτίδες ύπνου», οι οποίες, αντίθετα με τις ρυτίδες έκφρασης, δεν οφείλονται σε συσπάσεις των μυών, αλλά στην πίεση του προσώπου πάνω στο μαξιλάρι.\nΠοιες είναι, όμως, οι στάσεις ύπνου που επιδεινώνουν την κατάσταση;\nΟυσιαστικά είναι η χειρότερη στάση και τα σημάδια που αφήνει το μαξιλάρι στο πρόσωπο είναι αισθητά ακόμα κι όταν έχουμε μόλις σηκωθεί. Οσοι κοιμούνται έτσι έχουν περισσότερες πιθανότητες να κάνουν ρυτίδες στο μέτωπο.\nΑυτή η στάση ευθύνεται για κάθετες ρυτίδες στα μάγουλα και το πηγούνι. Επίσης, ενισχύει τις ρυτίδες έκφρασης και τις γραμμές γύρω από τα χείλη.\nΗ καλύτερη λύση είναι να προσπαθείτε να κοιμάστε ανάσκελα, ώστε να αποφεύγετε την επαφή του προσώπου με το μαξιλάρι, ή ακόμα κι αν αυτή είναι αναπόφευκτη, τότε αλλάξτε τις βαμβακερές μαξιλαροθήκες με σατέν, ώστε να μειωθεί η τριβή.\nγήρανση, έρευνες, πρόσωπο\nΑυτό είναι το… επικίνδυνο μπαχαρικό των Χριστουγέννων\nΑπίστευτο: Με μία κίνηση τα ρούχα σας θα μοιάζουν σαν καινούρια!\nΑυτό είναι το μυστικό για να διατηρήσεις τη φέτα για μήνες…\nΠαιδί βλέπει πατημασιές του Άγιου Βασίλη σπίτι του και μένει έκπληκτο\nΗ αληθινή ιστορία που θα σας συγκινήσει: Ένα δίδαγμα ζωής από έναν υπερήφανο άνθρωπο… που πρέπει να κοινοποιήσετε παντού\nΓαριασμένα άσπρα ρούχα; Ανακαλύψτε 5 εκπληκτικά κόλπα για να τα λευκάνετε\nΓλυκιά γεύση στο στόμα: Δείτε με ποιες παθήσεις συνδέεται\nΕλένη Λουκά: «Ο Κωνσταντίνος Αργυρός μου την έπεσε ερωτικά και του έριξα χυλόπιτα»! [Βίντεο]\nΔυσοσμία σώματος: 3 παράξενες μυρωδιές και πού οφείλονται\nΔεν φαντάζεστε ποσό κοστίζει την βραδιά το ξενοδοχείο που μένουν Οικονομάκου – Μιχόπουλος στην Βενετία!


Τομ Χανκς και Ρίτα Ουίλσον: Θα κάνουν το εμβόλιο για τον κορονοϊό; - Τι δήλωσε ο ηθοποιός - Instyle GR\nΤομ Χανκς και Ρίτα Ουίλσον: Θα κάνουν το εμβόλιο για τον κορονοϊό; – Τι δήλωσε ο ηθοποιός\n27/12/2020 @ 09:26:01\nΟ Τομ Χανκς και η σύζυγός του Ρίτα Ουίλσον περιμένουν τη σειρά τους για να κάνουν το εμβόλιο κατά της Covid-19. Ο ηθοποιός μιλώντας στην εκπομπή «Today» είπε ότι αυτός και η Ρίτα σκοπεύουν να εμβολιαστούν παρότι έχουν περάσει περίπου εννέα μήνες από τότε που ασθένησαν από ιό, ενώ βρίσκονταν στην Αυστραλία. «Θα εμβολιαστούμε πολύ αργότερα από όλους όσοι πραγματικά το έχουν ανάγκη», δήλωσε ο Χανκς, επισημαίνοντας ότι πέρασε τις «δυσκολότερες 10 μέρες» της ζωής του όταν προσβλήθηκε από τον κορονοϊό.


Προσπάθησε η Εφορία Αρχαιοτήτων να εμποδίσει την τοποθέτηση της σημαίας στον Ακροκόρινθο; - MyPress Προσπάθησε η Εφορία Αρχαιοτήτων να εμποδίσει την τοποθέτηση της σημαίας στον Ακροκόρινθο; - MyPress\nΠροσπάθησε η Εφορία Αρχαιοτήτων να εμποδίσει την τοποθέτηση της σημαίας στον Ακροκόρινθο;\nΣήμερα το πρωί συνεργεία του δήμου Κορινθίων τοποθέτησαν στον Ακροκόρινθο γιγαντιαία ελληνική σημαία στα πλαίσια του εορτασμού της εθνικής επετείου και της συμμετοχής του δήμου στις εκδηλώσεις για τα 200 χρόνια. Σύμφωνα με πληροφορίες στο χώρο έφτασε υπάλληλος της Εφορείας Αρχαιοτήτων ρωτώντας τι γίνεται, ποιος έδωσε άδεια και εντολή και ζητώντας την αποχώρηση των συνεργείων. Οι ίδιες πληροφορίες λένε πως η εφορεία δεν έχει δικαιοδοσία στον συγκεκριμένο χώρο και γι αυτό ο υπάλληλος αποχώρησε και η τοποθέτηση έγινε κανονικά.\nΛίγη ώρα μετά την τοποθέτηση και την ευρύτατη αποδοχή που έλαβε η κίνηση του δήμου απο πολίτες στα social media, υποψήφιος δήμαρχος ανήρτησε τις ενστάσεις του στο διαδίκτυο επικαλούμενος τη νομοθεσία για τον τρόπο τοποθέτησης της σημαίας και σημειώνοντας πως πολλοί δήμαρχοι προχωρούν σε τέτοιες κινήσεις για επικοινωνιακούς λόγους.\nΗ ανάρτηση έχει προκαλέσει ερωτήματα αφού ο υποψήφιος διατηρεί στενή σχέση με στέλεχος της συγκεκριμένης υπηρεσίας. Η δε συγκεκριμένη υπηρεσία το τελευταίο διάστημα έχει δεχτεί αιχμές από την δημοτική αρχή για ενέργειες που δεν προωθούν την υλοποίηση παρεμβάσεων και έργων όπως είναι αυτό του σχολείου της Αρχαίας Κορίνθου.\n(Η φωτογραφία είναι από την ανάρτηση του Αντιδημάρχου Σπύρου Ζαχαριά)\nΜε ξεχωριστό τρόπο τιμά ο Δήμος Κορινθίων την φετινή Εθνική Επέτειο της 25ης Μαρτίου 1821


Τα καλύτερα πακέτα διακοπών - Leesville - TripAdvisor\nLeesville, Λουιζιάνα - Πακέτα διακοπών\nΔιακοπές σε: Leesville\nLeesville - Πακέτα διακοπών\nLeesville: Πακέτα διακοπών\nLeesville - Θέλετε να κάνετε κράτηση για τις διακοπές σας; Είτε επιθυμείτε μία ρομαντική απόδραση, ένα οικογενειακό ταξίδι ή διακοπές all-inclusive, τα πακέτα διακοπών για Leesville του TripAdvisor θα διευκολύνουν τον προγραμματισμό, εξοικονομώντας σας παράλληλα χρήματα.\nΒρείτε το ιδανικό πακέτο διακοπών για: Leesville στο TripAdvisor συγκρίνοντας τιμές ξενοδοχείων και αεροπορικών εισιτηρίων προς και από: Leesville. Ταξιδιώτες σαν και εσάς έγραψαν 1.529 κριτικές και δημοσίευσαν 694 αυθεντικές φωτογραφίες για Leesville ξενοδοχεία. Κάντε κράτηση για τις διακοπές σας (Leesville) σήμερα κιόλας!\nLeesville: Ξενοδοχεία κατάλληλα για οικογένειες\nLeesville: Οικονομικά ξενοδοχεία


aplomenos: Η Εθνική κατρακυλά με... ιταλικό στυλ και ο Σαρρής παρατηρεί!\nΗ Εθνική κατρακυλά με... ιταλικό στυλ και ο Σαρρής παρατηρεί!\nΗ Εθνική ομάδα που το 2004 έκανε το μεγαλύτερο θαύμα σε τελική φάση ευρωπαϊκού πρωταθλήματος κλήθηκε το 2010 να γυρίσει σελίδα και να ψάξει τον αντικαταστάτη τουΡεχάγκελ. Τότε η επιλογή ήταν και λογική και εύκολη. Ο Φερνάντο Σάντος ήταν απόλυτα επιτυχημένος και το αντιπροσωπευτικό μας συγκρότημα έμεινε στην ελίτ. Όλα αυτά κινδυνεύουν να γκρεμιστούν μέσα σε 1 μήνα.\nΑς πάρουμε ως δεδομένο ότι ο Φερνάντο Σάντος είχε αποφασίσει να αποχωρήσει από την Εθνική ομάδα μετά το Μουντιάλ της Βραζιλίας και ό,τι κι αν έκανε ο πρόεδρος της ΕΠΟ δεν θα μπορούσε να τον πείσει να παραμείνει. Ο Πορτογάλος είχε ενημερώσει πολύ πριν την τελική φάση του Παγκοσμίου Κυπέλλου ότι δεν θα συνεχίσει στον πάγκο της Εθνικής οπότε η ΕΠΟ είχε το χρόνο να προετοιμάσει την επόμενη ημέρα της ομάδας.\nΚι όμως μετά το τέλος του Μουντιάλ και τα όσα κωμικοτραγικά έγιναν με τον Σάντος, η ΕΠΟ προχώρησε στο... ξήλωμα και του τεχνικού τιμ της ομάδας. Ήταν σαν να είχε αποτύχει πλήρως το εγχείρημα Σάντος και η ομοσπονδία έδιωξε και τους συνεργάτες του Πορτογάλου.\nΗ πιο επιτυχημένη Εθνική ποδοσφαιρική ομάδα στην ιστορία της χώρας άλλαξε σε μία νύχτα. Σε περίπτωση που δεν ήταν επιτυχημένη η παρουσία του Σάντος, τι θα είχε συμβεί; Η ΕΠΟ έφερε ένα "βαρύ" όνομα, τον Κλαούντιο Ρανιέρι ο οποίος δεν είχε παραστάσεις από Εθνικές ομάδες. Τον Ιταλό τον άφησαν εντελώς μόνο του. Χωρίς να έχει ανθρώπους να μπορούν να του πουν το τι ίσχυε μέχρι τον Ιούνιο όταν στον πάγκο ήταν ο Σάντος.\nΟ Ρανιέρι θέλησε από την πρώτη ημέρα να επιβάλλει το δικό του στυλ ποδοσφαίρου. Αυτό είναι αδύνατο να συμβεί ακόμη και σε συλλόγους που ο προπονητής έχει τους παίκτες καθημερινά. Πόσο μάλλον σε μία Εθνική.\nΣτους τρεις πρώτους αγώνες τον προκριματικών ο Ιταλός στηρίχτηκε σε διαφορετικούς παίκτες ενώ επέλεξε και διαφορετικά συστήματα. Είναι ξεκάθαρο ότι ψάχνεται αλλά πόσα περιθώρια υπάρχουν; Το σύστημα διεξαγωγής της προκριματικής φάσης μάλλον δημιούργησε εφησυχασμό αφού όλοι σκέφτηκαν ότι η Εθνική δεν γίνεται να μην πάρει μία από τις 2 πρώτες θέσεις σε έναν όμιλο με τη Ρουμανία, τη Φινλανδία, την Ουγγαρία, τη Β. Ιρλανδία και τα Νησιά Φερόε. Κι όμως μετά από τρεις αγώνες η Εθνική απέχει 8 βαθμούς από τη Β Ιρλανδία που δεν είχε ξαναπάρει τρεις νίκες στις τρεις πρώτες αγωνιστικές οποιασδήποτε διοργάνωσης.\nΑναρτήθηκε από aplomenos στις 11:16 π.μ.\nadiba akter 10 Αυγούστου 2016 - 12:44 π.μ.


Αυτό Είναι το πιο Έξυπνο Χρώμα της Χρονιάςspirossoulis.com – the home issue Αυτό Είναι το πιο Έξυπνο Χρώμα της Χρονιάς\nΒάλτε το ανθρακί σε μεγάλες επιφάνειες για να το αναδείξετε.\nΜπορείτε να το βάλετε ακόμα και στον τοίχο σας επιλέγοντας μια όμορφη ταπετσαρία.\nΤο χρώμα του κάρβουνου είναι ιδανικό για καναπέδες.\nΜπορεί το μπορντό να θεωρείται το πιο hot χρώμα για το 2015, αλλά δεν προσφέρεται για τη διακόσμηση μίνιμαλ σπιτιών. Ευτυχώς, υπάρχει το ανθρακί για να σώσει την κατάσταση. Δείτε πώς θα το χρησιμοποιήσετε.\nΤο ανθρακί έχει σαν βάση του το σκούρο γκρι. Αν σας αρέσει το μαύρο στη διακόσμηση αλλά σας ενοχλεί η έντασή του, μπορείτε να επιλέξετε ως εναλλακτική το ανθρακί. Εδώ θα πρέπει να προσέξετε γιατί πολλά έπιπλα μοιάζουν να έχουν τέτοιο χρώμα αλλά από κάτω να υπάρχει και ένας κρυμμένος τόνος από πράσινο ή καφέ. Για να καταλάβετε αν ένα έπιπλο είναι σε γνήσιο χρώμα του κάρβουνου βάλτε δίπλα του μία κατάμαυρη επιφάνεια. Αν υπάρχει κάποιος κρυμμένος τόνος, τότε δίπλα στο μαύρο θα φανεί αμέσως.\nΤο ανθρακί ταιριάζει και σε μεγάλους αλλά και μικρούς χώρους, ενώ μπορείτε να το βάλετε και στον τοίχο σας σε μία μικρότερη επιφάνεια\nΚαναπές Η τέλεια λύση για να υιοθετήσετε αυτό το χρώμα στη διακόσμησή σας είναι να επιλέξετε έναν καναπέ σε σκούρο ανθρακί. Το συγκεκριμένο χρώμα είναι εκπληκτικό για τη διακόσμηση του χώρου σας γιατί συνδυάζεται πανεύκολα με άλλες αποχρώσεις.\nΤαπετσαρία Οι ταπετσαρίες πλέον έχουν κάνει πολύ δυναμικό comeback και ξεφεύγουν από τα κλασικά παλ διακριτικά χρώματα και σχέδια. Επιλέξτε να βάλετε σε ένα κομμάτι του τοίχου σας ταπετσαρία με βάση το ανθρακί για να δώσετε ένταση και στιλ σε ένα δωμάτιο.\nΟι καναπέδες στις αποχρώσεις του γκρι είναι η τέλεια επιλογή για ένα μοντέρνο σπίτι\nΚουρτίνες Οι κουρτίνες στο χρώμα του κάρβουνου είναι η ιδανική λύση αν έχετε ένα δωμάτιο ή ένα σαλόνι με πολύ έντονο φυσικό φως. Έτσι, χρησιμοποιώντας αυτές τις κουρτίνες θα μπορείτε να έχετε όποτε θέλετε φως και όποτε επιθυμείτε σκοτάδι.\nΧρησιμοποιήστε το ανθρακί στην κουζίνα για ξεχωριστό αποτέλεσμα.\nΚρεβάτι Επιλέξτε αυτό το χρώμα για το πάπλωμά σας, τα μαξιλάρια και τα σεντόνια σας. Έτσι θα δώσετε πιο δραματικό υφος στο δωμάτιό σας ενώ μπορείτε να σπάσετε την ένταση του βάζοντας λίγα χρωματιστά διακοσμητικά η επιλέγοντας ένα ασπρόμαυρο styling.\nΒάλτε το ανθρακί στο μπάνιο (ενδείκνυνται για αντρικά σπίτια).\nΔιαβάστε εδώ ποιος είναι ο χρωματικός συνδυασμός που θα σας κάνει δυναμικούς ανθρώπους.\nΔιακοσμητικά Το χρώμα του κάρβουνου είναι από τις αποχρώσεις που ταιριάζουν σε μεγάλες επιφάνειες ενώ συνήθως χάνεται στις μικρότερες. Γι’ αυτό καλύτερα να επιλέξετε να το βάλετε σε καναπέδες, κρεβάτια και τοίχους και να αποφύγετε να το βάλετε σε διακοσμητικά αν δεν έχετε τίποτα άλλο σε αυτή την απόχρωση. Σε περίπτωση που επιλέξετε αυτή την απόχρωση για κάποια από τα έπιπλά σας, τότε μπορείτε να το ενισχύσετε προσθέτοντας και μερικά διακοσμητικά στο ίδιο χρώμα.


ΑΡΧΙΚΗ ΣΕΛΙΔΑLIFESTYLEΣΤΟ ΔΡΟΜΟ ΓΙΑ ΤΟ ΣΧΟΛΕΙΟ\nΗ Φαίη Σκορδά καθ'οδόν για το σχολείο με το γιο της!\nΗ Φαίη Σκορδά είναι μια εργαζόμενη μαμά που περνάει όσο περισσότερο χρόνο μπορεί με τα παιδιά της.\nΜια φωτογραφία που δημοσίευσε ο χρήστης Φαίη Σκορδά (@fayskorda) στις Μάρ 21, 2016, 11:03πμ PDT\nΑν και στις 10 το πρωί η Φαίη Σκορδά και ο Γιώργος Λιάγκας είναι ήδη "στον άερα", η διάσημη μαμά απολαμβάνει να ετοιμάζει και να πηγαίνει τους γιους της στο σχολείο! Η παρουσιάστρια καθημερινά περνάει αρκετές ώρες μαζί τους και δεν είναι λίγες οι φορές που έχει μοιραστεί μαζί μας στιγμές από την οικογενειακή της ζωή.\nΣήμερα, η Φαίη Σκορδά καλημέρισε τους διαδικτυακούς της φίλους με μία φωτογραφία. Ο ένας από τους δύο γιους της προχωράει μπροστά με την τσάντα του σχολείου στην πλάτη και η μαμά Φαίη ακολουθεί!\nΜια φωτογραφία που δημοσίευσε ο χρήστης Φαίη Σκορδά (@fayskorda) στις Μάι 29, 2016, 10:34μμ PDT


Κέα: Η επένδυση των 150.000.000 ευρώ - Ξενοδοχείο και κατοικίες που αναβαθμίζουν το νησί!\nNewsIT Τοπικα Νεα Κεα: Η επενδυση των 150.000.000 ευρω – Ξενοδοχειο και κατοικιες που αναβαθμιζουν το νησι!\nΚέα: Η επένδυση των 150.000.000 ευρώ – Ξενοδοχείο και κατοικίες που αναβαθμίζουν το νησί!\nΞενοδοχείο και κατοικίες που θα επαναπροσδιορίσουν το υψηλού επιπέδου τουριστικό προϊόν στο Αιγαίο ανακοίνωσε η Kerzner International Holdings Limited («Kerzner») και ο όμιλος Dolphin Capital. Συγκεκριμένα ανακοίνωσαν ότι υπέγραψαν τις τελικές συμφωνίες, ύψους 150 εκατ. ευρώ, για τη επενδυτική συνεργασία τους στη δημιουργία του «One&Only Kea Island» στην Ελλάδα…\nΤο ξενοδοχείο, που θα αναπτυχθεί σε παραθαλάσσια περιοχή 650 στρεμμάτων στη δυτική πλευρά του νησιού που σήμερα ανήκει σε θυγατρική της Dolphin Capital Investors, περιλαμβάνει 75 Resort Villas και έναν αριθμό One&Only Private Homes διαθέσιμα προς πώληση. Το One&Only Kea Island αποτελεί το πρώτο «One&Only» στην Ελλάδα και την Ευρωπαϊκή Ένωση, όπως τονίζεται σε σχετική ανακοίνωση.\nΕΙΔΗΣΕΙΣΕΠΕΝΔΥΣΕΙΣΝΗΣΙ ΚΕΑΝΗΣΙ ΤΖΙΑ


Till: The Blog v.3: Τέλος Εποχής...\nΑναρτήθηκε από Ανώνυμος στις 14:19\nΣίγουρα πάντως η νέα σου ενασχόληση είναι περισσότερο ευχάριστη.\nΟ πόλεμος με την βλακεία φίλε Μανώλη ,είναι διαρκής και ανελέητος ,είναι ο μοναδικός πόλεμος ,ο οποίος δικαιολογεί τις "παράπλευρες απώλειες" και καταβροχθίζει από καταβολής κόσμου ,τον άμαχο πληθυσμό σαν σποράκια.\nΕ λοιπόν ,εγώ δεν παρατάω τον "λόχο" μου και θα δίνω την μάχες μέχρι να χάσω να μαλακέψω δηλαδή!!!!\nΑ. ρε Till την έκανες από κούπες...\nΣτην νέα βερσιόν του WoW θα υπάρχει η νέα φυλή των ΕΛ, που θα έχει πολλά κοινά χαρακτηριστικά με τους Undead, το δε μεγάλο τους όπλο θα είναι ο πολιορκητικός κριός "Big Hellenic cock of darkness"!\nΠολλά από τα κείμενά σου είναι όντως "μνημεία"!\nΑπό δω και πέρα μόνο WOW γιατί μόνο σε αυτό είσαι καλός. Δηλαδή στην εικονική πραγματικότητα. Άσε την αρχαία Ελλάδα γιατί εκτός από άσχετος είσαι και θρασύς. Άλλωστε η θρασύτητα είναι ιδιότητα του ημιμαθή.\nΌσο για τον ιεραπόστολο τον Φοινικιστή, ανίατη η αρρώστια στο μυαλό του. Δεν μπορώ όμως να τον βοηθήσω, ξέρω όμως να του προτείνω έναν πάρα πολύ καλό γιατρό. Ψυχίατρο εννοώ.\n"Τα μνημειώδη κείμενα τα οποία φιλοξενούνται σε αυτό το blog..."\nΧαχα ε όχι και μνημειώδη;\nΚρίμα που φεύγεις και αφήνεις να αλωνίζουν ασύδοτα. Λιγοστεύουν οι φωνές... Εκλεισε και το funEL...\nΣτις 14 Δεκέμβρη είναι η δίκη του blogme.gr θυμήσου το, ε\n:-) περνάω κάπου κάπου και ρίχνω μια ματιά. Πολύ ωραία κείμενα, πράγματι. Πρωτότυπα.


Η προϊστορία δείχνει Μπάγερν | KateriniSport.gr\nΗ προϊστορία δείχνει Μπάγερν\nαπό Δημήτρης Πάππας | Απρ 8, 2021 16:31 | Ευρώπη, Ποδόσφαιρο | 0 Σχόλια\nΛίγο η απουσία του Ρόμπερτ Λεβαντόφσκι, που προκάλεσε αδυναμία στο τελείωμα των φάσεων, λίγο η εκτελεστική δεινότητα του Κιλιάν Εμπαπέ και η πρωταθλήτρια Ευρώπης αντιμετωπίζει έντονα το φάσμα του αποκλεισμού. Στο πρώτο μέρος της επανάληψης του περσινού τελικού του Champions League, η Παρί Σεν Ζερμέν πήρε εκδίκηση για την ήττα της τον Αύγουστο στη Λισαβόνα, όμως η Μπάγερν έχει λόγους να ελπίζει στην ανατροπή. Ένας από αυτούς είναι η προϊστορία, καθώς πέντε φορές στα χρονικά της διοργάνωσης οι δύο φιναλίστ μιας σεζόν αναμετρήθηκαν και την επόμενη. Το αποτέλεσμα; Και στις πέντε περιπτώσεις, η πρόκριση κατέληξε στην ομάδα που είχε κατακτήσει το τρόπαιο λίγους μήνες πριν.\nΗ πρώτη φορά ήταν τη δεκαετία του ’70. Συγκεκριμένα, το 1977, η Λίβερπουλ κατέκτησε το πρώτο κύπελλο πρωταθλητριών στην ιστορία της, νικώντας στον τελικό την Γκλάντμπαχ με σκορ 3-1. Η επόμενη σεζόν βρήκε ξανά αντιμέτωπες τις δύο ομάδες, αυτή τη φορά ένα βήμα πριν τον τελικό. Η γερμανική ομάδα νίκησε στον πρώτο ημιτελικό στην έδρα της (2-1), όμως στον επαναληπτικό το Άνφιλντ… έγειρε. Οι «κόκκινοι» πήραν την πρόκριση στον τελικό με το επιβλητικό 3-0 και στη συνέχεια κατέκτησαν για δεύτερη συνεχόμενη χρονιά το τρόπαιο.\nΧρειάστηκε να περάσουν πάνω από 30 χρόνια για να αναμετρηθούν ξανά στη διοργάνωση οι δύο φιναλίστ της προηγούμενης σεζόν. Ίντερ εναντίον Μπάγερν, με τους «νερατζούρι» να έχουν κατακτήσει το 2010 το Champions League, νικώντας στον τελικό με 2-0. Η επόμενη χρονιά βρήκε τις δύο ομάδες ξανά αντιμέτωπες, αυτή τη φορά στη φάση των «16». Η εκδίκηση ήταν κοντά για την Μπάγερν, μετά τη νίκη της με 1-0, στο πρώτο παιχνίδι στο Μιλάνο. Ωστόσο, η Ίντερ έκανε τη μεγάλη ανατροπή στο Μόναχο και με σκορ 3-2 πήρε τη νίκη-πρόκριση, αφήνοντας ξανά με άδεια χέρια τους Βαυαρούς.\nΛίγα χρόνια μετά, οι μαδριλένικες μονομαχίες μονοπώλησαν το ενδιαφέρον στο Champions league. Ρεάλ και Ατλέτικο διασταύρωσαν τα ξίφη τους τέσσερις συνεχόμενες σεζόν, με τη «βασίλισσα» να χαμογελά σε όλες τις περιπτώσεις. Τη μία χρονιά νικούσε τους «ροχιμπλάνκος» στον τελικό και την επόμενη τους απέκλειε στα νοκ άουτ. Νίκη το 2014 στον τελικό της Λισαβόνας (4-1), πρόκριση στα προημιτελικά της σεζόν 2014-15 (0-0, 1-0). Νίκη στον τελικό του 2016 στο Μιλάνο (1-1/5-3 πεν.), πρόκριση στα ημιτελικά της σεζόν 2016-17 (3-0, 1-2). Η απόλυτη κυριαρχία.\nΗ τελευταία πρόκριση επί της Ατλέτικο έφερε τη Ρεάλ στον τελικό του Κάρντιφ. Η παρέα του Ρονάλντο συνέτριψε με 4-1 τη Γιουβέντους, τον Ιούνιο του 2017, φτάνοντας στο 12ο τίτλο της ιστορίας της. Την αμέσως επόμενη σεζόν, η κληρωτίδα έφερε ξανά τις δύο ομάδες αντιμέτωπες, αυτή τη φορά στα προημιτελικά. Η «βασίλισσα» φάνηκε πως είχε εύκολο έργο μετά το άνετο 3-0 στο Τορίνο, όμως στον επαναληπτικό τα… χρειάστηκε. Η «Μεγάλη Κυρία» είχε ισοφαρίσει το σκορ του πρώτου αγώνα και έδειχνε έτοιμη για την ανατροπή. Ωστόσο, ένα πέναλτι του Κριστιάνο έδωσε την πρόκριση στους «μερένγκες» (ήττα με 1-3), μέσα σε έντονες διαμαρτυρίες από πλευράς των Ιταλών. Ωστόσο, το 5/5 των εν ενεργεία πρωταθλητών Ευρώπης, απέναντι στους περσινούς φιναλίστ ήταν γεγονός.


Μεσσηνία: Στα 104 πρόστιμα για άσκοπη μετακίνηση\nΜεσσηνία: Στα 104 πρόστιμα για άσκοπη μετακίνηση από τη Δευτέρα.\nΣυνολικά 285 πρόστιμα επιβλήθηκαν από τη Δευτέρα μέχρι και την Πέμπτη σε όλους τους νομούς της Πελοποννήσου, από αστυνομικούς σε πολίτες οι οποίοι δεν είχαν μαζί τους βεβαιώσεις μετακίνησης ή αυτές που είχαν δεν ήταν οι σωστές.\nΣτη Μεσσηνία, από τη Δευτέρα μέχρι και χθες Παρασκευή το μεσημέρι είχαν συνολικά κοπεί σε όλο το νομό 104 πρόστιμα για άσκοπες μετακινήσεις. Οσον αφορά δε παραβάσεις στη λειτουργία καταστημάτων υγειονομικού ενδιαφέροντος, από την έναρξη εφαρμογής του σχετικού μέτρου έχουν συλληφθεί σε όλη την Περιφέρεια 13 επαγγελματίες – οι δύο από αυτούς στη Μεσσηνία.\nΧθες, η επικεφαλής του γραφείου Ενημέρωσης της Γενικής Αστυνομικής Διεύθυνσης Πελοποννήσου, υπαστυνόμος Α’ Σοφία Μπιτσώνη, μίλησε για την απαγόρευση των άσκοπων μετακινήσεων, τονίζοντας συγχρόνως πως είναι για όλους μια πρωτόγνωρη και κρίσιμη κατάσταση. Σε αυτές λοιπόν τις συνθήκες, το πνεύμα του νόμου δεν είναι η τιμωρία – ο περιορισμός της άσκοπης μετακίνησης των πολιτών έχει προστατευτικό και προληπτικό χαρακτήρα. Ο νόμος δεν προβλέπει την καθολική απαγόρευση της κυκλοφορίας σημείωσε, για να προσθέσει: Φυσικά τα μέτρα είναι τόσο κοινωνική όσο και ατομική ευθύνη του καθένα μας, και η Αστυνομία είναι επί ποδός με το σύνολο του προσωπικού της για να πραγματοποιεί αυστηρούς ελέγχους, με κυρίαρχο σκοπό την ασφάλεια των πολιτών.\nΣΑΦΕΙΣ ΟΔΗΓΙΕΣ ΣΤΟΥΣ ΑΣΤΥΝΟΜΙΚΟΥΣ\nΓια το λόγο αυτό εξάλλου, την ασφάλεια των πολιτών, όπως διαβεβαιώνει η ίδια έχουν δοθεί σαφείς οδηγίες στο αστυνομικό προσωπικό, προκειμένου να αποφεύγεται η επαφή με τους πολίτες, για την προστασία όλων. Αυτές είναι να υπάρχει ασφαλής απόσταση από τον πολίτη, και η επίδειξη των βεβαιώσεων και των ταυτοτήτων να πραγματοποιείται από τους ίδιους τους πολίτες ή τα χαρτιά να είναι τοποθετημένα στο παρμπρίζ του οχήματος.\nΕπιπρόσθετα, υπάρχει αύξηση των περιπολιών και της αστυνόμευσης, επειδή και τα μαγαζιά είναι κλειστά, αλλά και για να ενισχύσουμε το αίσθημα ασφάλειας των πολιτών. Παράλληλα δεν σταματούν οι άλλες υποχρεώσεις, ως θεσμός είμαστε εδώ για κάθε πολίτη. Αλλά πρωτίστως, στην παρούσα κατάσταση, είναι ευθύνη όλων μας η προστασία της δημόσιας υγείας και καταβάλλουμε κάθε δυνατή προσπάθεια για να τη διαφυλάξουμε.\n35 ΝΕΑ ΟΧΗΜΑΤΑ ΑΠΟ ΤΟ ΕΣΠΑ\nΧθες έφτασαν στις αστυνομικές υπηρεσίες της Διεύθυνσης Μεσσηνίας τα 7 νέα οχήματα (και άλλα 7 στη Διεύθυνση Λακωνίας) από τα συνολικά 35 τα οποία εντάσσονται μέσω του ΕΣΠΑ στο στόλο των υπηρεσιών της ΓΕΠΑΔ Πελοποννήσου. Με την προσθήκη των οχημάτων αυτών ενισχύεται σημαντικά και αναβαθμίζεται η επιχειρησιακή ετοιμότητα και ανταπόκριση των αστυνομικών υπηρεσιών της Πελοποννήσου σημείωσε καταλήγοντας η υπαστυνόμος Α’ Σοφία Μπιτσώνη.\nΑστυνομικοί ΑΣΦΑΛΕΙΑ Οδηγίες Π.Ε. ΜΕΣΣΗΝΙΑΣ Πολίτες


ΑΡΧΙΚΗ > Γυναικεία Παπούτσια > Σανδάλια > Να πωλούν 4211 PAYA Γυναικεία Σανδάλια Μπράουν πολύ φτηνό cNGbQcX1\nΤο καφέ αυτό σανδάλι, είναι πολύ μοδάτο. Η μάρκα Antonio Marras μας προτείνει αυτό το φοβερό μοντέλο ! Με δερμάτινο στέλεχος και δερμάτινη εξωτερική σόλα, το μοντέλο 4211 Paya θα γίνει σίγουρα ο μοδάτος σας σύμμαχος. Τα πόδια σας, θα είναι μέσα στην άνεση, με αυτή την εσωτερική δερμάτινη σόλα και τη δερμάτινη επένδυση. Το στυλ αυτού του σανδαλιού με το τακούνι στα 12 εκατοστά, είναι απίθανο.\nαπευθείας σύνδεση πωλήσεις FLORA Γυναικεία Σανδάλια Μπλέ Πρώτες ύλες ποιότητας ykWPTVZO\nυψηλής ποιότητας Πουγκιά Μαύρο Gino Rossi έκπτωση XW3621-ELB-BG00-9900-T


Γνωρίζεις πολύ καλά οτι συμφωνώ σχεδόν πάντα με τις τοποθετήσεις σου. Συμφωνώ οτι έπρεπε να διοριστούν ειδικοί στα χρηματοοικονομικά θέματα για να βοηθήσουν το έργο της ερευνητικής επιτροπής. Ομως , διαφωνώ οτι αυτοί οι ειδικοί βρίσκονται στις ακαδημαικές έδρες . Οι ακαδημαικοί ασχολούνται μόνον με θεωρίες και δεν κατέχουν το πρακτικό μέρος των απατών/κομπίνων/παρανομιών που έγιναν με τις τράπεζες μας τα τελευταία χρόνια.\nΟι ειδικοί για το θέμα αυτό είναι καμιά 10 αρία χρηματιστές μόνον. 3 καλοί χρηματιστές σε 1 μήνα μπορούν να κάνουν ευκολα ένα πόρισμα με ολα τα σκάνδαλα των τελευταίων έτών…..\nΑκαδημαικός είταν και παραμένει και ο Διοικητής της Κεντρικής Τράπεζας της Κύπρου, ο οποίος σε μερικούς μήνες έκανε τόσες πολλές μαζεμένες γκάφες που μας κάνουν να τρέμουμε για το μέλλον των τραπεζών μας. Ολα τα λάθη τα έκανε επιδή είταν/ειναι ΑΚΑΔΗΜΑΙΚΟΣ.\n1. Θα άνοιγε τις τράπεζες μετά την απόφαση για το κούρεμα. Ευτηχώς που τον σταμάτησε η Κυβέρνηση, δεν θα έμεναν καταθέσεις και θα καταρεε το χρηματοπιστωτικό μας σύστημα.\n2. Εκανε 5 κατηγορίες μετοχών για την Τράπεζα Κύπρου και τώρα το άλλαξε….\n3. Ελεγε οτι τα κακά δάνεια της Λαικής θα έμεναν στην κακή Λαική, μετά τα πήρε στην Κύπρου επιδή δεν του εβγαιναν οι αριθμοί….\n4. Πούλησε τα καταστήματα των τραπεζών μας στην Ελλάδα με τεράστιες ζημίες στον ΠΑΤΟ του ΧΑΑ. Βρήκε τον πάτο. ΤΟ ΧΑΑ αρχισε να ανεβαίνει και θα συνεχίσει …..η Ελλάδα ειναι κοντά σε μακροπρόθεσμο γύρισμα…..\n5. Δήλωσε σε βουλευτές , μετά απο ερώτηση του Κυριου Αβέρωφ οτι οι Τραπεζες μας ΔΕΝ θα χρειαστούνε άλλα κεφάλαια…..\nΣήμερα , 15/10/2013 δηλώνω οτι η Τράπεζα Κύπρου το αργότερο σε 8 μήνες θα χρειαστεί ακομα 2 δις ευρω κεφάλαια και ο Συνεργατισμός ακόμα 1.8 δις.\n(Επιδή δεν θα έχει το κράτος μας την πολυτέλεια να δώσει 4 δις σε μερικούς μήνες στο τραπεζικό μας σύστημα θα πρέπει να παρθεί μια απόφαση σύντομα , είτε θα τα βάζει ένα ευρωπαικό ταμείο είτε θα την πληρώσουν οι καταθέτες. Ομως, επιδή μεγάλες τράπεζες στην Ευρώπης π.χ Deutche Bank, χρειάζονται μεγάλα κεφάλαια , μαλλον θα υπάρξει απόφαση να την πληρώσουν οι καταθέτες σε μεγάλο αριθμο Ευρωπαικών χωρών με ένα αφάπαξ ποσοστό -π.χ 10%)\nΕισηγούμε το εξής. Να περιμένουμε ακόμα 1 χρόνο διοτι τα εγκληματικά λάθη που έγιναν το 2013 με το τραπεζικό μας σύστημα είναι μεγαλύτερα σε αριθμούς απο τις απάτες/κομπίνες/λάθη που έγιναν τα τελευταια χρόνια , να δούμε όλοι τις επιπτώσεις αυτών των λαθών και μετά να διοριστεί μια επιτροπή απο ειδικούς να κάνουν μια σωστή έκθεση.\nΓιατί να βάζουμε επιτροπή να ερευνά λάθη του 2009-2012 και μετά να θέλουμε να βάζουμε άλλη επιτροπή να ερευνά λάθη του 2013??\nΥ.Γ, 1. Πώς γίνεται να αποφασίζουμε υποδιερεση (split) των μετοχών της Τράπεζας Κύπρου χωρις την έγκριση Γενικής συνέλευσης?\n2. Πως γίνεται μια συγχώνευση 2 μικρών σε παγκοσμιο επίπεδο Τραπεζών να συνεχίζεται για μήνες και να μην έχει ολοκληρωθεί ακόμα?? Bank of America and Bear Stearns 50 φορές πιο μεγάλη συγχώνευση τέλειωσε σε μερικές μέρες……….\n3. Τρ. Κύπρου: Εξαγορά του 97,2% της AvtoZAZBank προς €57,9 εκ.\nΜαιος 2008, εξαγορά της πιο πάνω Ουκρανικής φούσκας , με ιδια κεφάλαια μονον 16 εκ προς 58εκ ευρω…..τιμή/ιδια κεφάλαια σχεδόν 4 φορές! και αφήσανε αυτον που τους την πούλησε να διοικά την Τράπεζα !\nΑναρτήθηκε από Savvas Antoniou Ttantis στις 11:51 π.μ.


ΦΩΚΙΔΑ TV.GR: Κώστας Παπαθανασίου: ΦΟΒΟΣ Η ΟΡΓΗ; ΤΟ ΚΥΡΙΑΡΧΟ ΔΙΛΛΗΜΑ ΤΩΝ ΕΚΛΟΓΩΝ...\nΚώστας Παπαθανασίου: ΦΟΒΟΣ Η ΟΡΓΗ; ΤΟ ΚΥΡΙΑΡΧΟ ΔΙΛΛΗΜΑ ΤΩΝ ΕΚΛΟΓΩΝ...\nΟι Έλληνες καλούνται στις πρόωρες εκλογές της 25ης Ιανουαρίου να ψηφίσουν κυριαρχούμενοι από δύο κυρίως συναισθήματα: Οργή και φόβο.\nΈχουν κάθε λόγο να είναι οργισμένοι και αγανακτισμένοι με την κακή οικονομική κατάσταση, με το προβληματικό κράτος πρόνοιας, με τις ανεπαρκείς κοινωνικές δομές, με την υψηλή ανεργία και, τέλος, με την άδικη φορολογία. Βεβαίως, για να είμαστε ειλικρινείς με τους εαυτούς μας, πρέπει να παραδεχθούμε ότι δεν ευθύνονται τα μνημόνια και η τρόϊκα για την σημερινή κατάσταση, αλλά πολιτικές χρόνων των κυβερνήσεων του παρελθόντος, πού οδήγησαν στην απαξίωση των πλεονεκτημάτων της χώρας μας και στη γιγάντωση κρατικοδίαιτων επιχειρηματιών εις βάρος των έντιμων και ικανών ιδιωτών επιχειρηματιών.\nΠροφανώς για τη σημερινή κρίση ευθύνες έχουν όσοι κυβερνούσαν, αλλά να μην ξεχνάμε ότι όλοι αυτοί εκλέγονταν από το λαό, ο οποίος έχει τις δικές του ευθύνες για την ποιότητα εκπροσώπησής του και το είδος της διακυβέρνησης πού επιθυμεί. Έπρεπε να έχουμε την εμπειρία των τελευταίων 2,5 χρόνων για να καταλάβουμε, από τη σύνθεση της Βουλής πού μόλις διαλύθηκε, πόσο μέτριο είναι το πολιτικό προσωπικό της χώρας.\nΕκτός μεμονωμένων εξαιρέσεων πού τιμούν το αξίωμά τους, γίναμε συχνά θεατές γραφικοτήτων, τραμπουκισμών και φθηνών θεατρινισμών, μέσα στο εθνικό Κοινοβούλιο, απαξιώνοντας κατά πολύ το ρόλο του. Επομένως η οργή σε πρώτη ανάγνωση μπορεί να δικαιολογηθεί. Όμως δεν πρέπει να κυριαρχήσει γιατί διαφορετικά θα βιώσουμε καταστάσεις πολύ χειρότερες από τις σημερινές, έκρυθμες και επικίνδυνες για το μέλλον της πατρίδας και των παιδιών μας.\nΑπό την άλλη το συναίσθημα του φόβου για το ενδεχόμενο να χαθούν οι θυσίες των τελευταίων ετών και η χώρα να πορευθεί στην ανασφάλεια, στη διεθνή απομόνωση και στην απώλεια της κοινωνικής συνοχής, δείχνει να ωριμάζει τη σοβαρή άποψη ότι τώρα δεν είναι ώρα για περιπέτειες, πειραματισμούς και λαϊκισμούς άλλων εποχών.\nΟφείλουμε όλοι μας να συνειδητοποιήσουμε τι σημαίνει μια ενδεχόμενη αναστάτωση στην οικονομία ως απόρροια επιπόλαιων και εν θερμώ αποφάσεων. Καλό είναι να ξέρουμε ότι υπάρχουν χειρότερες καταστάσεις από αυτές πού ζούμε σήμερα και θα έρθουν, αν διαταραχθεί η κανονικότητα του Κράτους και δοκιμαστούν οι ισχυροί δεσμοί με την Ευρώπη.\nΑπό την οργή και το φόβο πού αντιπαλεύουν στη συνείδηση του Έλληνα πρέπει να προκύψει η σωφροσύνη.\nΗ λογική επιβάλλεται να υπερισχύσει από το θυμικό και να μην φτάσουμε σε επικίνδυνες επιλογές, πού θα οδηγήσουν σε πολύ ακραίες καταστάσεις, για τις οποίες όλοι θα μετανιώσουμε.


Τριάρα κόντρα στη Φέγενορντ με όπλο την... άμυνα | Η Εφημερίδα των Συντακτών\nΚάθε αρχή και εύκολη... Ο Παναθηναϊκός επικράτησε με 3-0 της Φέγενορντ το βράδυ της Τετάρτης, στον πρώτο του φιλικό αγώνα που έδωσε επί ολλανδικού εδάφους και που ήταν στο πλαίσιο της προετοιμασίας για τη νέα χρονιά.\nΗ ομάδα του Γιώργου Δώνη, έχοντας τον βασικό κορμό παικτών από την προηγούμενη αγωνιστική περίοδο, έδειξε πολλά θετικά στοιχεία, μεταξύ των οποίων κυρίαρχη ήταν η αμυντική της λειτουργία.\nΕιδικότερα, η ελληνική ομάδα ήταν συνεπής στο αγωνιστικό πλάνο του προπονητή, απροσπέλαστη στην άμυνα (με συνεχή αλληλοκάλυψη των παικτών) και ιδιαίτερα επικίνδυνη στις αντεπιθέσεις, στις οποίες αναδείχθηκε και εξίσου αποτελεσματική. Όλα αυτά, παρά τις πολλές αλλαγές που έκανε ο Δώνης στο δεύτερο ημίχρονο.\nΑπό την πλευρά της, η Φέγενορντ είχε μία άκαρπη κατοχή της μπάλας στο μεγαλύτερο διάστημα του ματς και προσπάθησε να είναι συνεχώς στην επίθεση, επιχειρώντας (ματαίως) να ξεκλειδώσει την άμυνα του Παναθηναϊκού.\nΣε γενικές γραμμές, οι «πράσινοι» έδωσαν χώρο στον αντίπαλο, όμως ήταν ιδιαίτερα ουσιαστικοί σε άμυνα και επίθεση, δείχνοντας ότι είναι σε σωστό δρόμο.\nΓια την ιστορία, σκόρερ ήταν οι Μακέντα (στο 4ο λεπτό), Μπουζούκης (στο 25΄) και Βέργος (στο 75').\nΗ σύνθεση του Παναθηναϊκού: Διούδης (46᾽ Κότσαρης), Ινσούα (75᾽ Ζαγαρίτης), Πούγγουρας (75᾽Αποστολάκης), Κολοβέτσιος (60᾽ Μαυρομμάτης), Χατζηγιοβάνης (60᾽Καμπετσής), Χατζηθεοδωρίδης (60᾽Αθανασακόπουλος), Κουρμπέλης (46᾽Αλεξανδρόπουλος), Δώνης (60᾽Σερπέζης), Μπουζούκης (46᾽ Εμμανουηλίδης), Μακέντα (46᾽ Βέργος), Γιόχανσον (46᾽Θεοχάρης).\nΠΟΔΟΣΦΑΙΡΟ 25.01.2020, 12:42\nΤο «τριφύλλι» προοδεύει και φτιάχνει χαρακτήρα\nΠέρυσι περίπου τέτοια εποχή, ο Παναθηναϊκός είχε νικήσει τον Ατρόμητο στο ΟΑΚΑ με 1-0. Φέτος το τριφύλλι» νίκησε διά περιπάτου με 3-0. Η πρόοδος της ομάδας είναι πασιφανής.\nΠΟΔΟΣΦΑΙΡΟ 23.01.2020, 12:26\nΝτέρμπι έβγαλε η κληρωτίδα για το Κύπελλο\nΈνα μεγάλο ματς ανέδειξε η κληρωτίδα για την φάση των «8» του Κυπέλλου Ελλάδος με τα ματς να πραγματοποιούνται 4-5-6 και 11-12-13 Φεβρουαρίου.


Κατατέθηκε μήνυση εναντίον του Άλεκ Μπάλντουιν για τον πυροβολισμό της Χαλίνα Χάτσινς – Μαλεβιζιώτης\nΌπως όλα δείχνουν, τελικά ο Άλεκ Μπάλντουιν δεν θα «ξεφύγει» από την υπόθεση σχετικά με τον θάνατο της κινηματογραφίστριας, Χαλίνα Χάτσινς.\nΣύμφωνα με δημοσίευμα του New York Times, ο υπεύθυνος φωτισμού της ταινίας Rust, Σερτζέ Σβετνού κατέθεσε μήνυση εναντίον του Άλεκ Μπάλντουιν και άλλων παραγωγών της ταινίας, για αμέλεια που οδήγησε τελικά, σε θανατηφόρο ατύχημα, αλλά και τραυματισμό του σκηνοθέτη, Τζόελ Σούζα.\nΕπιπλέον, τόνισε πως κάποιες ημέρες πριν το τραγικό συμβάν, είχε προειδοποιήσει τους υπεύθυνους για τα όπλα, που ήταν παρατημένα παντού τριγύρω στο σετ.\nΑνάμεσα στα μέλη της παραγωγής, κατά των οποίων κατέθεσε μήνυση ο Σερτζέ Σβετνού είναι ο Άλεκ Μπάλντουιν, ο βοηθός σκηνοθέτη Ντέιβιντ Χολς, ο οποίος και έδωσε το όπλο στον ηθοποιό και η υπεύθυνη όπλων, Χάνα Ριντ. Μήνυση κατατέθηκε επίσης εναντίον 24 ακόμα συντελεστών της ταινίας. Ωστόσο, περαιτέρω πληροφορίες δεν έχουν γίνει γνωστές.\nAlec Baldwin Sued by Rust Gaffer Who Claims Actor and Film's Producers Were Negligent with Firearms on Set https://t.co/EbmmwU2DB5\nΟ δικηγόρος του φωτιστή, Σβέτνού, κατέθεσε σε επίσημη ανακοίνωσή του: «Αυτό που συνέβη θα στοιχειώσει τον πελάτη μου για πάντα. Όπως μου περιέγραψε, ένιωσε ένα τρομακτικό βουητό σαν συμπιεσμένο αέρα από τα δεξιά του. Ένιωσε το μπαρούτι, σαν να τον χτυπά στην δεξιά πλευρά του προσώπου του. Τα γυαλιά του γδάρθηκαν και η ακοή του περιορίστηκε».\nΤέλος, ο δικηγόρος της υπεύθυνης όπλων, Χάνα Ριντ, δήλωσε πως η ίδια δεν γνωρίζει καν πώς βρέθηκε μία αληθινή σφαίρα στο γύρισμα και δεν φέρει την παραμικρή ευθύνη. «Ζητάμε πλήρη έρευνα όλων των στοιχείων, συμπεριλαμβανομένων των σφαιρών. Θέλουμε να μάθουμε πώς κατέληξαν εκεί και ποιος είναι ο υπεύθυνος που τις έφερε στο σετ», δήλωσε.\nΕτικέτες: Άλεκ ΜπάλντουινΧαλίνα Χάτσινς\nΔικηγόρος Φιλιππίδη: «Δεν υπάρχουν αποδεικτικά στοιχεία παρά μόνο αφηγήσεις»


Αυξημένη η κίνηση στην Καλαμπάκα για τις αγορές της τελευταίας στιγμής… | Meteora24\nΑρχική Τοπικά Καλαμπάκα Αυξημένη η κίνηση στην Καλαμπάκα για τις αγορές της τελευταίας στιγμής…\nΑπό την Μεγάλη Πέμπτη ξεκίνησε με αυξανόμενους ρυθμούς η κίνηση στην αγορά της Καλαμπάκας, ενώ και χθες Μεγάλη Παρασκευή, χιλιάδες επισκέπτες από κάθε γωνία της Ελλάδος, ετεροδήμοτες αλλά και επισκέπτες από άλλες χώρες, βρέθηκαν στην πόλη.\nΑυξημένη ήταν κίνηση των οχημάτων στους κεντρικούς δρόμους της Καλαμπάκας αλλά και στην Εθνικές Οδούς, με το έργο της αστυνομίας και της Δημοτικής Αστυνομίας να είναι εκ των πραγμάτων αυξημένο και δύσκολο, προκειμένου να διευκολυνθούν οχήματα και πεζοί.\nΤο ίδιο συμβαίνει και σήμερα Μεγάλο Σάββατο αφού όλοι θα επιδιώξουν να κάνουν τα ψώνια της τελευταίας στιγμής! Τα αμνοερίφια θα έχουν την τιμητική τους αλλά και ότι άλλο χρειάζεται για το γιορτινό, Πασχαλινό Τραπέζι!\nΣε γενικές γραμμές η εμπορική κίνηση στην τοπική αγορά της Καλαμπάκας κυμάνθηκε σε ικανοποιητικά επίπεδα, ενώ σε αυτό βοήθησε περισσότερο ο καιρός χθες και σήμερα που υπήρχε ηλιοφάνεια.\nΔεν συνέβη το ίδιο από την αρχή της Μεγάλης Εβδομάδας όπου οι βροχές και η πτώση της θερμοκρασίας δεν βοήθησαν.\nΠάντως οι προβλέψεις της ΕΜΥ για την Ανάσταση το βράδυ, προβλέπουν καλές καιρικές συνθήκες και το ίδιο προβλέπει και για αύριο Κυριακή του Πάσχα, με το θερμόμετρο πάνω από τους 20 βαθμούς κελσίου.\nΝα σημειώσω ότι για σήμερα Μ. Σάββατο τα εμπορικά θα είναι ανοιχτά από τις το πρωί στις 8:30 μέχρι στις 16:00.\nΜΕΓΑΛΟ ΣΑΒΒΑΤΟ 27 ΑΠΡΙΛΙΟΥ: 08.30- 16.00\nΚΥΡΙΑΚΗ ΤΟΥ ΠΑΣΧΑ 28 ΑΠΡΙΛΙΟΥ: ΚΛΕΙΣΤΑ\nΔΕΥΤΕΡΑ ΤΟΥ ΠΑΣΧΑ 29 ΑΠΡΙΛΙΟΥ: ΚΛΕΙΣΤΑ\nΤΡΙΤΗ 30 ΑΠΡΙΛΙΟΥ: 08.30-14.30\nΤΕΤΑΡΤΗ 1 ΜΑΪΟΥ (Πρωτομαγιά): ΚΛΕΙΣΤΑ\nΑπό Πέμπτη 2 Μαΐου τίθεται σε εφαρμογή και πάλι το θερινό ωράριο.


ΟΛΙΚΗ ΑΝΤΙΣΤΑΣΗ: ΕΡΕΥΝΑ ΕΜΠΛΟΚΗ ΤΩΝ ΔΥΟ ΑΝΑΡΧΟΚΟΜΜΟΥΝΙΣΤΩΝ ΜΕ ΤΗΝ ΣΕΧΤΑ Η ΑΣΦΑΛΕΙΑ...\nΕΡΕΥΝΑ ΕΜΠΛΟΚΗ ΤΩΝ ΔΥΟ ΑΝΑΡΧΟΚΟΜΜΟΥΝΙΣΤΩΝ ΜΕ ΤΗΝ ΣΕΧΤΑ Η ΑΣΦΑΛΕΙΑ...\nΟι δύο εκτελεστές της Κύπρου είναι Έλληνες... διάσημοι στην ΕΛ.ΑΣ. Έχουν ασχοληθεί μαζί τους για επεισόδια του αντιεξουσιαστικού χώρου, κατά τη διάρκεια των οποίων συνελήφθησαν. Πώς είναι, όμως, δυνατόν, να σκοτώνουν με κρύο αίμα, να επιστρέφουν στην Ελλάδα, να κυκλοφορούν σα να μην τρέχει τίποτα και μάλιστα ο ένας από αυτούς να ετοιμάζεται για διακοπές στην Ικαρία; Διαβάστε όλα τα σενάρια που μελετάει η Αντιτρομοκρατική....\nΟι δύο συλληφθέντες, 29 και 41 ετών, φέρονται να έχουν ανάμιξη στη δολοφονία τριών Κύπριων και δύο Ρουμάνων σωματοφυλάκων διάσημου επιχειρηματία, στην Αγία Νάπα. Η δολοφονία χαρακτηρίστηκε από τα κυπριακά ΜΜΕ ως μαφιόζικη εκτέλεση, δεδομένου ότι τα θύματα γαζώθηκαν με σφαίρες, τι στιγμή που αποχωρούσαν από μπαρ της περιοχής.\nΌπως διαρρέουν αστυνομικές πηγές, και οι δύο κινούνται στον λεγόμενο αντιεξουσιαστικό χώρο.\nΚαι μπορεί οι αξιωματικοί της ΕΛΑΣ να εκτιμούν ότι η πενταπλή δολοφονία στην Κύπρο ήταν συμβόλαιο θανάτου και δεν έχει σχέση με τρομοκρατική ενέργεια, όμως...κρυφοκοιτάζουν και προς την ΣΕΧΤΑ επαναστατών, αν και είναι ένα αρκετά τραβηγμένο σενάριο.\nΩστόσο, και μόνο το γεγονός ότι μιλάμε για Αντιεξουσιαστές, επαγγελματίες δολοφόνους, σίγουρα δεν είναι μία απλή υπόθεση με χαρακτηριστικά γκάνγκστερ. Μιλάμε για διεθνή δράση, στα πρότυπα παλιών "παραδοσιακών τρομοκρατών", που είτε πλέον έχουν φυλακιστεί είτε έχουν σκοτωθεί. Όπως και να 'χει η ιστορία, απ' ότι φαίνεται, μάλλον θα μας απασχολήσει για αρκετό καιρό.\nΑναρτήθηκε από ΟΛΙΚΗ ΑΝΤΙΣΤΑΣΗ στις 4:27 μ.μ.


Το ηφαίστειο σε σχήμα μανιταριού, τόσο μεγάλο που θα μπορούσε να φανεί από την διάστημα. – e-enimerosi\nΤο ηφαίστειο σε σχήμα μανιταριού, τόσο μεγάλο που θα μπορούσε να φανεί από την διάστημα.\nΠέμπτη, 27 Ιουνίου 2019, 0:31\nΤο ηφαίστειο Raikoke, το οποίο εξερράγη τελευταία φορά το 1924, δημιούργησε ένα τεράστιο στρώμα τέφρας στις 22 Ιουνίου. Φώτο: NASA\nΈνα πανύψηλο σύννεφο τέφρας και καπνού σε μορφή μανιταριού αυξήθηκε πρόσφατα από ένα ηφαίστειο σε ένα νησί στον Ειρηνικό Ωκεανό και ένας αστροναύτης στον Διεθνή Διαστημικό Σταθμό (ISS) απαθανάτισε μια εκπληκτική θέα της έκρηξης από ψηλά.\nΤο ηφαίστειο Raikoke βρίσκεται στα νησιά Kuril, ένα αρχιπέλαγος ηφαιστειακών νησιών που βρίσκεται ανάμεσα στη χερσόνησο της Ρωσίας και την Ιαπωνία Hokkaido Island. Στις 22 Ιουνίου στις 4 π.μ. τοπική ώρα, ο Raikoke εξερράγη για πρώτη φορά από το 1924, εκτοξεύοντας ένα πυκνό ρεύμα που μπορούσε να δει από το ISS.\nΤον πανύψηλο πύργο καπνού που εκτείνεται σε υψόμετρο περίπου 13 χιλιόμετρα, ανέβηκε από τον κρατήρα του ηφαιστείου και σχημάτισε μια κωνική στήλη που φουσκώνει στην κορυφή.\nΣτην υψηλότερη ζώνη ενός ηφαιστειακού πετρώματος, που ονομάζεται περιοχή ομπρέλα, η πυκνότητα του νέφους της τέφρας εξισώνεται με την πυκνότητα του αέρα γύρω από αυτό, και η άνοδος του πετρώματος επιβραδύνεται και στη συνέχεια σταματά, σύμφωνα με τη NASA. Τα κύματα κυκλικής βαρύτητας είναι ορατά στην πεπλατυσμένη κορυφή του στρώματος. σχηματίζουν ως παλμούς αέρα από κάτω πιέζοντας λίγο πάνω από το μέγιστο ύψος του πετρώματος και στη συνέχεια καθίστανται πίσω, ένα φαινόμενο παρόμοιο με το εξάπλωμα που μετατοπίζεται από μια πέτρα που πέφτει στο νερό, σύμφωνα με την ιστοσελίδα Volcano Discovery .\nΕπειδή η φωτογραφία ISS ελήφθη σε μια γωνία και όχι ακριβώς πάνω από το ηφαίστειο, το εντυπωσιακό ύψος, η περίμετρος και η δομή του φρεατίου της τέφρας είναι ορατά, όπως και η σκιά που ρίχνεται από το φτερό στο κάλυμμα σύννεφων πολύ κάτω. Συστάδες φωτεινών λευκών σύννεφων που φωνάζουν στον πυθμένα είναι πιθανόν συμπύκνωση υδρατμών », ή θα μπορούσε να είναι ένας αυξανόμενος όγκος από την αλληλεπίδραση μεταξύ μάγματος και θαλασσινού νερού, επειδή το Raikoke είναι ένα μικρό νησί και οι ροές [μάγματος] πιθανόν να εισέρχονταν στο νερό» Simon Ο Carn, ένας ηφαιστειολόγος στο Τεχνικό Πανεπιστήμιο του Μίτσιγκαν, δήλωσε στη NASA.\nΤο Raikoke είναι στρωματοβόλο, το οποίο σημαίνει ότι οι πλαγιές του είναι χτισμένες από πολυάριθμες στρώσεις σκληρυμένης λάβας και τέφρας. Θα φτάσει τα 551 μ. Πάνω από την επιφάνεια της θάλασσας και πριν από την έκρηξη του Ράικοκε το 1924, η τελευταία ηχογραφημένη δραστηριότητα του ηφαιστείου ήταν το 1778, σύμφωνα με το πρόγραμμα Global Volcanism του Εθνικού Μουσείου Φυσικής Ιστορίας .\nΜια άλλη εικόνα που συλλαμβάνεται μέσω δορυφόρου στις 22 Ιουνίου δείχνει πυκνές συγκεντρώσεις τέφρας στο δυτικό μισό του πετρώματος, ενώ οι κυκλοφορούντες άνεμοι θύελλας πάνω από τον Ειρηνικό ρυμουλκούν στον λοφίο και το τραβούν προς ανατολάς. Μαζί με την τέφρα, η έκρηξη του Raikoke έβγαλε επίσης ένα ρεύμα διοξειδίου του θείου που οι άνεμοι αναδεύτηκαν στη στρατόσφαιρα, είπε ο Καρν.\nΤρεις καρχαρίες κατασπάραξαν 21χρονη μπροστά στα μάτια των γονιών της


[Ο ΔΑΣΚΑΛΟΣ ΜΟΥ - Ο ΜΑΘΗΤΗΣ ΜΟΥ] Κωνσταντίνος Δεσποτόπουλος - Δημήτρης Λινός - ΤΑ ΝΕΑ\ntanea.gr > Ζωή & Τέχνες > [Ο ΔΑΣΚΑΛΟΣ ΜΟΥ - Ο ΜΑΘΗΤΗΣ ΜΟΥ] Κωνσταντίνος Δεσποτόπουλος - Δημήτρης Λινός\n[Ο ΔΑΣΚΑΛΟΣ ΜΟΥ - Ο ΜΑΘΗΤΗΣ ΜΟΥ] Κωνσταντίνος Δεσποτόπουλος - Δημήτρης Λινός\nΑυτό ακριβώς σημαίνει σεβασμός μαθητή προς δάσκαλο: Να κοιτάς τον εκατοντάχρονο φιλόσοφο Κωνσταντίνο Δεσποτόπουλο με την αισιοδοξία του Καθηγητού της Χειρουργικής Δημήτρη Λινού\nΝιάρχος Θανάσης Θ 7 Φεβρουαρίου 2014 | 11:33\nΙσως να έχει σχέση με την ακατάβλητη ζωτικότητα της ελληνικής φυλής το γεγονός πως αν προσθέσουμε στην ηλικία του φιλόσοφου, ιστορικού και ακαδημαϊκού Κωνσταντίνου Δεσποτόπουλου (101 χρόνων) την ηλικία του μέγιστου φιλόλογου Εμμ. Κριαρά (108 χρόνων) , έχουμε ως άθροισμα τον αριθμό 209. Δηλαδή πηγαίνοντας προς τα πίσω φτάνουμε στα 1805, 16 χρόνια πριν από την έναρξη της Επανάστασης του 1821. Θα μπορούσε να είναι το ίδιο πρόσωπο που έφτασε ώς τις μέρες μας, φτάνει να συλλογιστούμε πως η επιστήμη της Ιστορίας και η Τέχνη δεν κάνουν τίποτε άλλο παρά να αποκαθιστούν τη συνέχεια που διακόπτει ο θάνατος. Πράγμα που σημαίνει ότι ο καθένας μας, ενταγμένος μέσα σε ένα σύνολο, μετράει πολύ περισσότερο από ό,τι ως μονάδα, αφού τόσο η Ιστορία όσο και η Τέχνη διαχειρίζονται σύνολα. Αλλά το ακόμη πιο συγκινητικό στη σημερινή συνάντηση του Κωνσταντίνου Δεσποτόπουλου με τον καθηγητή της Χειρουργικής στο Πανεπιστήμιο Αθηνών Δημήτρη Λινό είναι κάτι άλλο: το παράδειγμα ώριμων ηλικιακά ανθρώπων να θαυμάζουν ακόμα ωριμότερους (ηλικιακά πάντα) μόνο στον χώρο της υψηλής διδαχής και της υψηλής μαθητείας θα το συναντήσει κανείς. Στους άλλους χώρους οι διαφορετικές ηλικίες αλληλοϋποβλέπονται, ενώ οι ώριμες αισθάνονται τις νεότερες να τις σπρώχνουν στην έξοδο από τη ζωή. Ιδεώδης λοιπόν δάσκαλος ο Κωνσταντίνος Δεσποτόπουλος αλλά και ιδεώδης μαθητής ο Δημήτρης Λινός.\nΘΑΝΑΣΗΣ ΝΙΑΡΧΟΣ: Κύριε Δεσποτόπουλε, πώς αισθάνεστε όταν ένας επιστήµονας και µάλιστα γιατρός, µε το κύρος του Δηµήτρη Λινού, σας θεωρεί πνευµατικά δάσκαλό του;\nΚωνσταντίνος Δεσποτόπουλος: Συνηθίζω να διατηρώ ανευαισθησία σε περιπτώσεις που υπάρχει ένα πρόβλημα ανάλογης μορφής. Προτιμώ να ρωτήσετε τον κύριο Λινό πώς αισθάνεται τόσο για τη μαθητεία του κοντά μου όσο και για τη φιλία μας, που παραμένει πάντοτε ακμαία. Δεν αποκλείεται να έχει συμβάλει για τη δημιουργία της φιλίας αυτής η έντονη μνήμη της κοινής μας καταγωγής από την «καλλίστη πασών». Αν και θεωρώ ότι πηγή της φιλίας είναι ο καλός χαρακτήρας εκατέρωθεν.\nΘ.Ν.: Κύριε Λινέ, τι σηµαίνει για έναν επιστήµονα στην Ελλάδα του 2014 να συζητάει ισότιµα, αν και µαθητής του, µε τον φιλόσοφο Κωνσταντίνο Δεσποτόπουλο, ένα πρόσωπο που αν και θα το χαρακτηρίζαµε ιστορικό, δεν είναι µόνο εν ζωή, αλλά σε πλήρη δραστηριότητα και δηµιουργία;\nΔηµήτρης Λινός: Κατ' αρχάς θεωρώ υπερβολή - για να μην το χαρακτηρίσω θράσος - το να κάθομαι και να συζητώ μαζί με τον Κωνσταντίνο Δεσποτόπουλο δημοσίως. Ωστόσο, η πολύχρονη προσωπική γνώση της βαθύτατης ταπεινότητας αυτού του ανθρώπου, που όλη η Ελλάδα και όλος ο πεπαιδευμένος κόσμος σέβονται πραγματικά, μου δίνει ένα ελάχιστο δικαίωμα να σταθώ δίπλα του ως το δεύτερο πρόσωπο ενός διαλόγου που σκοπό έχει να αναδείξει κάποιες ταλαιπωρημένες έννοιες, όπως αυτές της μαθητείας και της διδαχής. Θεωρώ τον εαυτό μου σήμερα εδώ ως απλό συμπαίκτη όχι μόνο ενός σοφού ανθρώπου, αλλά ενός αγίου σύμφωνα με τη χριστιανική φιλοσοφία, που εξαίρει την ταπεινότητα ως την κυριότερη από τις αρετές.\nΚ.Δ.: Μετά τον καταιονισμό των εγκωμίων που μου επιδαψίλευσε η γενναιοδωρία του κυρίου Λινού, χρειάζεται να μιλήσω. Να επιβεβαιώσω τα περί σεμνότητος και να τα αποδώσω εξ ολοκλήρου στους γονείς μου. Μολονότι από τα μικρά μου χρόνια είχα διακριθεί στο Κιουπετζόγλειο Δημοτικό Σχολείο Σμύρνης - είχε πάρει το όνομά του από έναν εύπορο Σμυρναίο που έδωσε τα χρήματα και έγινε ένα θαυμάσιο, και ως κτίριο και ως κήπος, οικοδόμημα -, ταυτοχρόνως είχα μάθει να ζω και να ασκώ την ταπεινοφροσύνη. Αν και ο δάσκαλός μου με χαρακτήριζε για τη μνήμη μου ως «πλάκα του φωνογράφου», θεωρούσα ίσους όλους τους συμμαθητές μου, ακόμη και τους ελαχίστους. Δεν άλλαξε ο χαρακτήρας μου ούτε όταν ο εξαίρετος γυμνασιάρχης του 1ου Γυμνασίου Αθηνών Παύλος Βαλάκης δήλωσε: «Είμαι υπερήφανος διότι επί της γυμνασιαρχίας μου το αυστηρό 1ο Γυμνάσιο έδωσε για δεύτερη φορά απολυτήριο με ακέραιο Aριστα. Η πρώτη φορά ήταν με τον Χαρίλαο Τρικούπη. Η δεύτερη είναι με τον Κωνσταντίνο Δεσποτόπουλο».\nΔ.Λ.: Παρά το γεγονός ότι ο Κωνσταντίνος Δεσποτόπουλος γνωρίζει όχι μόνο την αξία του, όχι μόνο το τι έχει προσφέρει στον χώρο του, σε όλα τα επίπεδα, διατηρεί μια διακριτικότητα ακόμη και σε σχέση με ανθρώπους που συμβαίνει να εκφράζονται εχθρικά για τον ίδιο. Για την ακρίβεια, όχι για τον ίδιο αλλά γι' αυτά που πιστεύει. Παραδείγματος χάριν, για εκείνους τους θρασείς που είπαν ότι την καταστροφή της Σμύρνης και την πυρκαγιά τις είχαν προκαλέσει οι ίδιοι οι Ελληνες. Ή ότι ήταν οχλαγωγία και συνωστισμός αυτό που σημειώθηκε στην παραλία της Σμύρνης. Κράτησε απέναντί τους μια αυστηρότητα επιστημονική βέβαια, αλλά απέφυγε να τους καταγγείλει προσωπικά ή να τους κρεμάσει στα μανταλάκια, όπως λένε οι δημοσιογράφοι. Οταν μίλησε γι' αυτούς, χρησιμοποίησε μόνο τα αρχικά τους. Σέβεται τους ανθρώπους χωρίς να κάνει ένα χιλιοστό πίσω στις αρχές του, οι οποίες είναι ξεκάθαρες, καταλυτικές θα έλεγα. Πρόκειται κυριολεκτικά για έναν ασυμβίβαστο άνθρωπο που όμως αγαπάει και αγκαλιάζει τον εχθρό του. Γι' αυτό τον ονόμασα άγιο σύμφωνα με τη χριστιανική φιλοσοφία.\nΚ.Δ.: Είμαι υποχρεωμένος, επειδή ο κύριος Λινός μίλησε για «συγγνώμη», να θυμηθώ τη συχωρεμένη φίλη μου Αργίνη, τη θεία του σημερινού Πρωθυπουργού Αντώνη Σαμαρά, που όταν μου έδωσε το λεύκωμά της για να γράψω κάτι, σημείωσα «ευγνωμονικός και για τα ελάχιστα, συγγνωμονικός και για τα μέγιστα». Κατά τα άλλα, αν αποτιμήσω ο ίδιος τη ζωή μου, θα έλεγα ότι πρώτον συνέβαλα με παρεμβάσεις μου να σωθεί η ζωή ανθρώπων που είχαν καταδικαστεί εις θάνατον. Δεύτερον, να εξασφαλίσω κάποια εργασία σε ανθρώπους που είχαν μεγάλη ανάγκη και, τέλος, ότι ετήρησα από παιδάκι αλληλεγγύη με τους παρεκτρεπόμενους. Να σας εξομολογηθώ κάτι: όταν ως αθλητής στο gυμνάσιο ερχόμουν πρώτος, ένιωθα τύψεις γιατί πίκραινα όσους ερχόντουσαν δεύτεροι και τρίτοι. Ηταν ο λόγος που με έκανε πολύ αργότερα να κάνω κριτική σε έναν στίχο του Ομήρου, ο οποίος εννοεί ως κάτι φυσικό τη δυστυχία των μη αριστευόντων. Από 'κεί και πέρα ευτύχησα ή δυστύχησα να συνυφανθεί η ζωή μου με τις περιπέτειες του έθνους. Οι πρώτες μου αναμνήσεις συνδέονται με τον βομβαρδισμό της Σμύρνης. Η φοβερή εκείνη δοκιμασία των δέκα ημερών, με τις ελληνικές συνοικίες της Σμύρνης να καίγονται - και την αρμένικη επίσης -, όχι όμως τη λεβαντίνικη, όχι την εβραϊκή, όχι την τούρκικη συνοικία. Αν και οι Τούρκοι είχαν μπει Σάββατο στη Σμύρνη, η φωτιά ξέσπασε την Τετάρτη, όταν ο άνεμος ήταν νότιος και δεν κινδύνευε η τουρκική συνοικία. Επί δέκα ημέρες καίγονταν μαζί με τα σπίτια και τα μαγαζιά και ήταν ένα δράμα προκειμένου να βρει κανείς τη στοιχειώδη έστω διατροφή - αφού είχαν καεί και οι φούρνοι.\nΘ.Ν.: Κύριε Λινέ, κατά πόσο την επιστηµονική ιδιότητα µπορεί να την κάνει ακόµα πιο αποτελεσµατική η καλλιτεχνική καλλιέργεια;\nΔ.Λ.: Κατ' αρχάς ένας γιατρός οφείλει να είναι καλά εκπαιδευμένος. Οπως ακριβώς ο κύριος Δεσποτόπουλος που ήταν άριστος στο gυμνάσιο, άριστος στο πανεπιστήμιο, άριστος στο διδακτορικό του. Δεν μπορείς να γίνεις καλός γιατρός αν δεν είσαι άριστος κατά την εκπαίδευσή σου. Αφού εξασφαλίσεις λοιπόν τα αριστεία της εγκύκλιας γνώσης - η οποία άλλωστε αλλάζει διαρκώς -, οφείλεις ταυτόχρονα με την εξασφάλιση των αριστείων να καλλιεργείς και τις άλλες σου αρετές. Η τέχνη ειδικότερα είναι ένα εργαλείο που καλλιεργεί και εσένα τον ίδιο ως γιατρό και τη σχέση σου με τους άλλους. Αν υστερείς σε αυτού του είδους την καλλιέργεια, η σχέση με τους άλλους θα είναι λειψή. Σε έναν χώρο μάλιστα που η επαφή δεν είναι μόνο καθημερινή, αλλά δεν μπορεί να εννοηθεί παρά σε απόλυτο βαθμό καθώς πρόκειται για μια συγκεκριμένη σχέση - όπως είναι αυτή με τον ασθενή - που περιλαμβάνει το σώμα, την ψυχή και τη διάνοια. Η ιατρική και η τέχνη είναι κοινές γλώσσες όλου του κόσμου, επομένως δεν μπορεί να περιορίζεται κανείς στον μικρό του χώρο. Αν η αριστεία χωρίς κανέναν συμβιβασμό του κυρίου Δεσποτόπουλου φαίνεται λίγο υπερβολική στις ημέρες μας, είναι ακριβώς γιατί φτάσαμε να θεωρούμε φυσικό καθηγητές πανεπιστημίων - για να μην αναφέρω και άλλους πνευματικούς ταγούς - να έχουν αναρριχηθεί στη θέση αυτή χωρίς να έχουν καταβάλει την κόπωση που απαιτείται. Το θέμα της αριστείας θα έπρεπε να είναι υποχρεωτικό προκειμένου να γίνει κανείς καθηγητής και να μην αναγορεύεται ως τέτοιος χάρη σε συνδικαλιστικούς, συγγενικούς ή οποιουσδήποτε άλλους λόγους.\nΚ.Δ.: Διστάζω να σχολιάσω αυτά που λέει ο κύριος Λινός γιατί δεν αφορούν εμένα που σας μιλάω τώρα, αλλά αφορούν τον εξιδανικευμένο Δεσποτόπουλο. Αυτός είναι ο Δεσποτόπουλος στις μεγάλες του στιγμές. Αλλά όπως όλοι οι θνητοί έχουμε την καθημερινότητά μας, που αν την απομονώσεις θα διαψεύσει όσα είπε ο κύριος Λινός. Αν όμως, σώνει και καλά, με κάτι θα πίστωνα τον εαυτό μου, είναι ότι αν και ήμουν πάντα υπέρ της αυστηρής τηρήσεως του κανονισμού στο πανεπιστήμιο, όταν επρόκειτο για μια εξαιρετική περίπτωση περιφρονούσα τη γραφειοκρατία. Οταν δέχτηκα να αναλάβω το υπουργείο Παιδείας επί της υπηρεσιακής κυβερνήσεως Γρίβα, το έκανα αφενός μεν γιατί με προτείνανε τρεις εξαίρετοι Ελληνες, ο Ανδρέας Παπανδρέου, ο Κωνσταντίνος Μητσοτάκης και ο Χαρίλαος Φλωράκης. Αφετέρου γιατί δεν θα υπήρχε αντιπολίτευση ώστε να υπονομεύει το έργο μου. Οι φοιτητές όμως, που είχανε καλομάθει με τη συμπεριφορά τους εναντίον της χούντας, φαντάζονταν ότι με τον ίδιο τρόπο μπορούσαν να συμπεριφερθούν και στις νόμιμες κυβερνήσεις. Οφειλα λοιπόν να ειρηνεύσω ένα ταραγμένο πανεπιστήμιο. Οταν αποφάσισα να πάω στην πρώτη συνέλευσή τους, όπου δεν τόλμησε να πάει ο πρύτανης, μου είπαν «μην πας, θα σε λιντσάρουν». Οχι μόνο δεν με λιντσάρανε, αντιθέτως με χειροκροτήσανε. Τους εξέφρασα την αλληλεγγύη μου και φρόντισα να κατευθύνω τη δράση της σχολής σε σχέση με τα εξωδιδακτικά με ένα πνεύμα μετριοπάθειας. Κατήργησα από τον προϋπολογισμό δαπάνες πολυτελείας, δαπάνες δηλαδή για δεξιώσεις και τα συναφή, και τις μετέφερα στο ταμείο άπορων φοιτητών.\nΘ.Ν.: Σε ποιον βαθµό, κύριε Λινέ, ο παράγων «ψυχή» συµβάλλει στην καλή υγεία ενός ανθρώπου;\nΔ.Λ.: Μεταξύ μας, οι πιο πολλές ασθένειες είναι γενικότερης φύσεως, όχι δηλαδή υποχρεωτικά βιολογικές. Η επίδραση της ψυχής και του πνεύματος, της προσωπικότητας γενικότερα, ενός ασθενούς σαφώς επιβαρύνει ή βελτιώνει την κατάσταση της υγείας του. Επομένως ο γιατρός χρειάζεται να έχει όχι μόνο τη γνώση αλλά και την εμπειρία και μια ιδιαίτερη ευρύτητα για να γίνεται ουσιαστικά βοηθητικός. Γι' αυτό θεωρώ τον Κωνσταντίνο Δεσποτόπουλο υποδειγματικό, γιατί φροντίζει πάντα τον συγκεκριμένο «ασθενή». Βάζω τη λέξη ασθενής μέσα σε εισαγωγικά γιατί όποτε μου μίλησε ήταν πάντα για να βοηθήσει τον συγκεκριμένο κύριο ή την κυρία τάδε. Δεν είναι ο θεωρητικός που μιλά για όλον τον κόσμο, δεν είναι ο άνθρωπος της γενικότητας, είναι ο άνθρωπος που αγαπάει τον συγκεκριμένο άνθρωπο. Συμπεραίνοντας θα έλεγα ότι χρειάζεται όλοι μας να ξεχάσουμε το «εγώ» μας, τα προβλήματά μας, τις υπεροψίες μας και να φροντίσουμε τον συνάνθρωπό μας. Ετσι μόνο δεν συμβιβάζεται κανείς με τον ψευδεπίγραφο ισχύοντα καθωσπρεπισμό και δεν συμμαχεί με τον ισχυρό της ημέρας, είτε λέγεται Πρωθυπουργός είτε Πρόεδρος της Δημοκρατίας είτε τρόικα. Ετσι δεν είσαι μόνο ο άνθρωπος του παρελθόντος αλλά και του παρόντος και του μέλλοντος.\nΘ.Ν.: Ποιο είναι το σηµαντικότερο στοιχείο κατά τον χρόνο της διδασκαλίας και της επαφής µε τον νέο άνθρωπο;\nΔ.Λ.: Οταν έχουμε τους δασκάλους της αρχαίας Ελλάδας όπως μας τους δίδαξε ο Κωνσταντίνος Δεσποτόπουλος, θα ήταν ασέβεια για τον οποιονδήποτε σημερινό Ελληνα να μιλήσει περί διδαχής.\nΚ.Δ.: Η εμπειρία μου είναι να κατορθώσω να έχω την εμπιστοσύνη του ακροατηρίου για να ξυπνήσω το ενδιαφέρον του ώστε να έχει μια εσώψυχη διάθεση για τη διδασκαλία. Η διδαχή είναι ορθή περιαγωγή της ψυχής, όπως λέει ο Πλάτων. Δηλαδή ο συνομιλητής σου είναι άνθρωπος, άρα έχει τη δυνατότητα να μάθει, να σκεφτεί, να δημιουργήσει νέες ιδέες. Η παιδεία χρειάζεται να είναι ενεργός και από την πλευρά του εκπαιδευόμενου, όχι μόνο του δασκάλου.\nΔΑΣΚΑΛΟΣ ΜΑΘΗΤΗΣ -ΘΑΝΑΣΗΣ ΝΑΙΡΧΟΣ


kserotiefages.gr | Ταρτάκια Μαρμελάδας, Του Έρωτα. - kserotiefages.gr\nΔημοσιεύθηκε 9 Φεβρουαρίου 2021\nΤαρτάκια με Μαρμελάδα. Ή αλλιώς: Τα ταρτάκια του έρωτα! Ε ναι, πλησιάζει του Αγίου “Βαλεγδύνου” μάνα μου και σου έχω συνταγούλα θαύμα για να εντυπωσιάσεις το έτερων ήμισυ.\nΤα φτιάχνεις εξ’ ολοκλήρου σε μια ωρίτσα. Χρησιμοποίησε τη συνταγή για ζύμη τάρτας πασπαρτού που σου έχω δώσει παλιότερα. Είναι και υπέροχη και μοσχομυριστή και ότι χρειάζεσαι για να φτιάξεις κάτι αξέχαστο!\nΠάτα πάνω στην εικόνα για να πας στη συνταγή μου για τη ΜΟΝΗ ζύμη τάρτας που χρειάζεται να έχεις!\nΔυο υλικά: Ζύμη τάρτας και μαρμελάδα φράουλα! Εντάξει σε παραπλανώ λίγο με αυτή μου τη δήλωση γιατί εάν φτιάξεις τη ζύμη έχει παραπάνω υλικά. Αλλά στάσου λίγο βρε μάνα μου. Θεωρώ αυτή τη ζύμη πανεύκολη, ακόμα και ένας αρχάριος στη ζαχαροπλαστική μπορεί να τη φτιάξει.\nΜπορείς βέβαια εάν δε θέλεις να μη φτιάξεις ούτε τη ζύμη. Χρησιμοποίησε έτοιμη ζύμη, αλλά προσοχή να βρεις ζύμη ΚΟΥΡΟΥ και όχι σφολιάτας γιατί θα τρίβεται μετά το ψήσιμο.\nΓια να κάνεις τα ταρτάκια σε σχήμα κουπίτσας χρειάζεσαι ένα ταψάκι για μάφινς, εάν σου κάνουν και κυκλικά – επίπεδα, ψήσε κατευθείαν σε βουτυρωμένο ταψί φούρνου.\nΛίγο κόπο θα κάνεις για να φτιάξεις τις μίνι καρδούλες που θα τοποθετήσεις πάνω στα ταρτάκια σου ώστε να τα μεταμορφώσεις σε “ερωτιάρικα“.\nΑπλά θα εκμεταλλευτείς την καλλιτεχνική σου ροπή για να χαράξεις με ένα μαχαίρι καρδούλες σε ζύμη που έχεις ανοίξει λεπτή με τον πλάστη.\nΤα φτιάχνεις εξ' ολοκλήρου σε μια ωρίτσα. Χρησιμοποίησε τη συνταγή για ζύμη τάρτας πασπαρτού που σου έχω δώσει παλιότερα. Είναι και υπέροχη και μοσχομυριστή και ότι χρειάζεσαι για να φτιάξεις κάτι αξέχαστο!\nΠιάτο: Snack, γλυκό\nΚουζίνα: Αγγλική, Αμερικάνικη, γιορτινή\nKeyword: cookie, valentine, αγίου βαλεντίνου, βαλεγδύνου, βαλεντίνου, καρδιά, μαρμελάδα, τάρτα, ταρτάκι, ταρτάκια\nΜερίδες (μπορείς να προσαρμόσεις): 2 ερωτιάρηδες\n▢ 1 δόση Ζύμη για τάρτα Συνταγή πασπαρτού από το μπλόγκ μου ή έτοιμη ζύμη Κουρού από το σουπερμάρκετ.\n▢ Μαρμελάδα κατά προτίμηση φράουλα. Το φρούτο του έρωτα.\nΑνοίγουμε το φύλλο τάρτας με ένα πλάστη σε μέγεθος πάχους ενός νομίσματος.\nΓια να μην κολλάει στον πλάστη και να ανοίξει εύκολα σου έχω ένα κολπάκι: Βάζουμε τη ζύμη ανάμεσα σε 2 φύλλα λαδόκολλας και την ανοίγουμε με τον πλάστη, ξεκινώντας από το κέντρο της ζύμης και πιέζοντας προς τα έξω.\nΚόβουμε τη ζύμη σε κυκλικούς δίσκους χρησιμοποιώντας ένα ποτήρι/κούπα με μεγάλο στόμιο\nΒουτυρώνουμε ένα ταψάκι για μάφινς, ή το ταψί του φούρνου εάν θέλουμε τα φτιάξουμε επίπεδα.\nΓεμίζουμε με μαρμελάδα. Εάν κάνουμε επίπεδα θα προσέξουμε να αφήσουμε αρκετό κενό στις άκρες ώστε να πιάσει κρούστα όπως στις φωτογραφίες.\nΚόβουμε καρδούλες από την ίδια ζύμη χρησιμοποιώντας ένα μαχαίρι και την ταλεντάρα μας. Τις ακουμπάμε πάνω στη μαρμελάδα.\nΨήνουμε στον αέρα για 15-18 λεπτά στους 200°C\nή στις αντιστάσεις πάνω κάτω για 15-18 λεπτά στους 220°C


Ιακωβίδης: «Συγνώμη αν για κάποιους το βάζω στα πόδια – Ντρεπόμουν να πάω στον φυσιοθεραπευτή» | ΓΗΠΕΔΟ\nΑρχική ΑΛΛΑ ΣΠΟΡ ΤΟΚΙΟ 2020 Ιακωβίδης: «Συγνώμη αν για κάποιους το βάζω στα πόδια – Ντρεπόμουν...\nΙακωβίδης: «Συγνώμη αν για κάποιους το βάζω στα πόδια – Ντρεπόμουν να πάω στον φυσιοθεραπευτή»\nΗ συμμετοχή του στο β’ γκρουπ των 96 κιλών ολοκληρώθηκε με 338 κιλά στο σύνολο, επίδοση που του έδωσε την τρίτη θέση. Ως γνωστόν ήταν ο τελευταίος αγώνας του. Στο φινάλε της προσπάθειάς του ήταν τρομερά δύσκολο να διαχειριστεί τα συναισθήματά του. Είχε περάσει πολλά.\n“Συγγνώμη για το τρέμουλο της φωνής, είναι οι τελευταίες στιγμές μου στην εθνική ομάδα“, ανέφερε αρχικά ο Έλληνας αρσιβαρίστας στην κάμερα της ΕΡΤ και συνέχισε: “Η επίδοση δεν αντικατοπτρίζει το 100%. Αντιμετώπισα κάποια προβλήματα μετά Ευρωπαϊκό κατά το διάστημα Απριλίου-Μαΐου. Ήρθα μόνο μ’ ένα μήνα βαριά προπόνηση. Έκανα παραπάνω κιλά απ’ αυτά που έκανα τελευταία στην προπόνηση και δεν μπορώ να έχω παράπονο. Διαλέξαμε να μπούμε σε μια προσπάθεια πέρα από τις δυνατότητες μας, αλλά μείναμε από δυνάμεις.\nΔεν κλαίω από στεναχώρια, επειδή φαινομενικά δεν πήγα καλά. Κλαίω γιατί τελείωσε όλο αυτό. Δυστυχώς δεν μπορώ να αποδώσω στο 100% και να έχω το κεφάλι μου ήσυχο για να κάνω προπόνηση και να μπορώ να αποδίδω αυτά που αρμόζει να αποδίδω σε αυτή τη σημαία που φοράω. Συγγνώμη αν για κάποιους το βάζω στα πόδια, αλλά έχω κουραστεί πάρα πολύ και δεν αντέχω άλλο αυτήν την κατάσταση. Είναι πολύ λυπηρό να ντρέπεσαι να πας στον φυσιοθεραπευτή γιατί δεν σου παίρνει λεφτά γνωρίζοντας την κατάσταση σου. Και εγώ δεν το αντέχω. Θέλω να ηρεμήσω και γυρίσω στους δικούς μου, να τους αγκαλιάσω και να τους ευχαριστήσω“.\nΠροηγούμενο άρθροΙστιοπλοΐα (RS:X Γυναικών): Χρυσό μετάλλιο η Κινέζα Γιουνξιού Λου\nΕπόμενο άρθροΦεύγει από Πάφο ο Πάντσεον… Από Κύπρο όμως;


Nezîra Gewriye: «Είναι το πιο φυσικό δικαίωμα για την Αυτόνομη Διοίκηση να αποκτήσει πολιτική αναγνώριση» - Kurdishvoice Περιοδικό Ελλάδα Κουρδιστάν | Η φωνή των Κούρδων\nΜία αξιωματούχος της Αυτόνομης Διοίκησης της Βόρειας και Ανατολικής Συρίας (AANES) αναφέρει ότι το κλειδί για την επίλυση της συριακής κρίσης δεν βρίσκεται στις συναντήσεις των εμπόλεμων χωρών στο Σότσι, την Αστάνα ή τη Γενεύη, αλλά με το μοντέλο της Αυτόνομης Διοίκησης.\nΗ συμπρόεδρος του εκτελεστικού συμβουλίου της Αυτόνομης Διοίκησης της Βόρειας και Ανατολικής Συρίας (AANES) για την περιοχή Jazira, Nezira Gewriye, μίλησε σχετικά με την αναγνώριση της AANES και τις πολιτικές λύσεις στη Συρία.\nΗ Gewriye πιστεύει ότι ξεκινώντας από την Τουρκία, όλες οι δυνάμεις που βρίσκονται σήμερα στη Συρία, προσπαθούν να αποτρέψουν ενεργά μια ειρηνική λύση στη χώρα. Μόνο η AANES καταθέτει ειλικρινείς και πρακτικές προτάσεις και κάνει προσπάθειες για λύση, είπε.\n«Η Αυτόνομη Διοίκηση, η οποία έχει αποδείξει την ικανότητά της σε όλους τους τομείς, έχει προσφέρει ένα ειρηνικό και ασφαλές περιβάλλον στη Συρία. Ως αποτέλεσμα ενός μεγάλου αγώνα, εφαρμόστηκε στην πράξη μια δημοκρατική, πλουραλιστική συνύπαρξη των λαών στην περιοχή».\nΑνεξάρτητα από τα τεράστια πρακτικά επιτεύγματα και την αντιπροσωπευτική δύναμη της AANES, σημείωσε η Gewriye, η AANES δεν αναγνωρίζεται πολιτικά. «Είναι θεμιτό αίτημα να ζητήσουμε την πολιτική αναγνώριση της Αυτόνομης Διοίκησης», είπε.\n«Η Αυτόνομη Διοίκηση είναι μια νόμιμη διοίκηση, η οποία εκπροσωπεί περισσότερους από πέντε εκατομμύρια ανθρώπους στη Συρία. Είναι το πιο φυσικό δικαίωμα για την Αυτόνομη Διοίκηση να αναγνωρίζεται πολιτικά ».\nΕπέστησε την προσοχή στο «κοινωνικό συμβόλαιο» που πρότεινε η AANES. «Πρόκειται για μια κοινωνική σύμβαση μεταξύ διαφόρων κοινοτήτων η οποία έχει επιτευχθεί όχι μόνο πολιτικά, αλλά και πολιτιστικά και κοινωνικά», είπε.\n«Οι εκπρόσωποι της AANES και του Συριακού Δημοκρατικού Συμβουλίου (SDC) βρίσκονται δίπλα στην τοπική κοινωνία, ακούγοντας τις ανάγκες και τις προτάσεις των ανθρώπων. Το κοινωνικό συμβόλαιο της AANES αναδιαρθρώθηκε με βάση τις απαιτήσεις των ανθρώπων. Με ένα τέτοιο επίτευγμα, η Αυτόνομη Διοίκηση είναι η μόνη οντότητα που μπορεί να οδηγήσει στον εκδημοκρατισμό ολόκληρης της Συρίας και της Μέσης Ανατολής».


Ανοίγουν την Τρίτη τα σχολεία στα Ανώγεια παρά τα κενά\nΚυρ. 24 ΙΑΝ 21 01:44\nΑνοίγουν τα σχολεία στα Ανώγεια μετά τις εξαγγελίες του περιφερειακού διευθυντή Εκπαίδευσης Γεώργιο Τερζάκη, σχετικά με την άμεση επίλυση προβλημάτων σχετικά με τα κενά των εκπαιδευτικών.\nΣήμερα, κατά την παράσταση διαμαρτυρίας της ΕΛΜΕ στα Ανώγεια έχοντας στο πλευρό τους οι καθηγητές γονείς και μαθητές, αποφασίστηκε αύριο Τρίτη να ανοίξουν τα σχολεία με τη δέσμευση, όμως, να καλυφθούν τα κενά.\nΣτην αντίθετη περίπτωση, μέσα στις επόμενες δεκαπέντε ημέρες στα Ανώγεια δε θα λειτουργεί κανένα σχολείο. Ο σύλλογος Γονέων και Κηδεμόνων του Δημοτικού, με την από κοινού σύμφωνη γνώμη γονέων και μαθητών από το γυμνάσιο και το λύκειο, κάνει δεκτές τις δεσμεύσεις του Γεωργίου Τερζάκη και αναμένει, όπως επισημαίνει το διοικητικό συμβούλιο, να λειτουργήσουν κανονικά οι τάξεις με όλους τους εκπαιδευτικούς στις τάξεις. «Αν στο επόμενο διάστημα δεν ικανοποιηθούμε, η νέα γενική συνέλευση θα αποφασίσει την συνέχιση ή μη των κινητοποιήσεων, καθώς και την μορφή που αυτές θα λάβουν.\nΆμεση συνέπεια της ανωτέρω απόφασης, είναι το άνοιγμα του σχολείου αύριο Τρίτη 20/10 και η συνέχιση των μαθημάτων», τονίζει ο σύλλογος. Από την πλευρά του ο περιφερειακός διευθυντής Εκπαίδευσης Γεώργιο Τερζάκης επισημαίνει ότι οι λύσεις θα δοθούν άμεσα, σε συνεργασία με τα αρμόδια υπουργεία και μέχρι την ερχόμενη εβδομάδα τα κενά θα έχουν καλυφθεί.


Κατεβάσετε Crazy 8s - Mau Mau APK στον υπολογιστή | PC - Windows XP/7/8/10, Mac OS\nCrazy 8s - Mau Mau APK στον υπολογιστή\nΗ περιγραφή του Crazy 8s - Mau Mau\nΤελευταία έκδοση: 1.6.0\nΣυντάκτης: Spiele-Palast GmbH\nΤο Mau-Mau-Palace σας φέρνει το MauMau, το δημοφιλές παιχνίδι καρτών από τη Γερμανία. Παίξτε δωρεάν ενάντια σε πραγματικούς αντιπάλους ή με τους φίλους σας από όλο τον κόσμο. Προσφέρουμε όχι μόνο ένα δυναμικό σύστημα πρωταθλημάτων, αλλά και προσαρμοσμένους πίνακες με τα δικά σας κανόνα κανόνων, τους φίλους σας, τα λεπτομερή στατιστικά στοιχεία, μια ποικιλία διαφορετικών τράπουλες καρτών και πολλά άλλα.\nΠαίζουμε σύμφωνα με το πιο δημοφιλές σύνολο κανόνων. Επιπλέον προσφέρουμε αυτούς τους συνήθεις κανόνες:\n- 9 επαναφέρει την κατεύθυνση του παιχνιδιού\n- Ιδιοκτήτης Μάου Μάου\n- Έξτρα στροφή μετά τον Άσσο\n- Γυρίστε τα άκρα μετά το Σχέδιο\n- Τζακ στον Τζακ\n- Σπάστε τον Jack με 10\n- Βασίλισσα των συλλόγων: Σχεδιάστε 4\n- Ξεκινήστε με την κάρτα +1\n- Δύο καταστρώματα\n- Διπλή βαθμολογία από τον Jack\nΜπορεί επίσης να θέλετε να επισκεφθείτε το mau-mau-palast.de για να συναντήσετε άλλους παίκτες του MauMau ή να επικοινωνήσετε με τους προγραμματιστές του Mau-Mau.\n★★★ Πώς να παίξετε ★★★\nΓια να μπείτε σε δράση, πατήστε "Play" στο μενού. Στη συνέχεια θα παρουσιαστεί με το gamelist, δίνοντάς σας όλα τα ανοιχτά τραπέζια. Στην αριστερή πλευρά μπορείτε να δείτε πόσους γύρους παίζονται σε κάθε τραπέζι. Στη δεξιά πλευρά εμφανίζονται οι επιλεγμένοι κανόνες:\n★ Οι πίνακες με τους προσαρμοσμένους κανόνες σημειώνονται με την πλάτη της κόκκινης κάρτας. Κάντε κλικ σε αυτό, για να δείτε ποιοι κανόνες είναι ακριβώς ενεργοί.\n★ Οι πίνακες με τα στοιχήματα έχουν το εικονίδιο Τσιπ σε αυτά. Ο κόκκινος αριθμός σας λέει πόσα πρέπει να πληρώσετε, ο πράσινος αριθμός είναι το Τζάκποτ που θα πληρωθεί 70% στην 1η θέση και 30% στην 2η θέση στο τέλος του τραπεζιού.\n★ Η επί τοις εκατό τιμή σε ορισμένους πίνακες δείχνει την ελάχιστη πίστη που απαιτείται για να ενταχθεί στον πίνακα. Η αφοσίωση μειώνεται αν αφήσετε τραπέζια κατά τη διάρκεια του παιχνιδιού και ανανεώνεται αυτόματα με την πάροδο του χρόνου.\nΤώρα κάντε κλικ σε ένα τραπέζι για να συμμετάσχετε. Το παιχνίδι ξεκινά μόλις προστεθούν αρκετοί παίκτες. Να θυμάστε ότι στο παλάτι Mau-Mau παίζετε μόνο με πραγματικούς ανθρώπους. Στο τέλος κάθε γύρου βλέπετε την περίληψη του παιχνιδιού που σας δείχνει πώς κατανέμονται τα αποτελέσματα. Επιπλέον, μπορείτε να δείτε ένα μικρό αστέρι δίπλα στο όνομά σας. Αντιπροσωπεύει την προσαρμογή της βαθμολογίας ικανότητάς σας. Παίρνετε πόντους Star για νίκες και χάνετε πόντους Star για να χάσετε γύρους παιχνιδιού. Αν συγκεντρώσετε αρκετά σημεία Star, θα λάβετε ένα άλλο αστέρι στο προφίλ σας. Μπορείτε να κερδίσετε μέχρι 5 αστέρια συνολικά!\nΌλα τα παιχνίδια σας καταγράφονται αυτόματα στο πρωτάθλημα μας. Χτυπήστε "League" στο μενού και εκεί "Mein Rank" για να ελέγξετε την τρέχουσα θέση σας. Κάθε 3 μήνες απονέμεμε τον πρωταθλητή Quarter-Champion και ξεκινάμε μια νέα σεζόν. Επιπλέον, κάθε μήνα απονέμεμε στον παίκτη τα περισσότερα τσιπ που κερδίσαμε, κάθε μέρα ο παίκτης με τα περισσότερα αποτελέσματα και επιπλέον εμφανίζουμε τους καλύτερους παίκτες που ζουν από την τελευταία ώρα εμφανώς στο μενού, ορατό σε όλους τους παίκτες.\n★ Θέλετε να κάνετε το αγαπημένο σας παιχνίδι μια επιστήμη; Εύκολα μαζί μας: Ελέγξτε τα δικά σας στατιστικά στοιχεία ή αυτά των καλύτερων παικτών για να τα αναλύσετε και να μάθετε από αυτά.\n★ Προσθέστε γνωστούς φίλους στη φίλη σας για να διατηρήσετε επαφή και να παίξετε σε ιδιωτικά τραπέζια μαζί τους.\n★ Συμμετοχή σε ένα από τα πολλά κλαμπ, είτε για αργά το βράδυ chit-chatting ή ανταγωνιστικές αγώνες στο club-league.\nΌλα αυτά και πολλά άλλα - Μόνο στο Παλάτι Mau-Mau. Τι περιμένεις?\nΠώς Να Κατεβάσετε Και Να Εγκαταστήσετε Crazy 8s - Mau Mau APK στον υπολογιστή - Windows XP/7/8/10, Mac Os:


Από που γνωρίζονται Μητσοτάκης και Μητροπολίτης Ιωαννίνων - Newpost.gr\nΑπό τη Μητροπολη Ιωαννίνων ξεκίνησε τη δεύτερη ημέρα της περιοδείας του στην Ήπειρο ο Κυριάκος Μητσοτάκης νωρίς το πρωί. Ο πρόεδρος της ΝΔ συναντήθηκε με τον Μητροπολίτη κ. Μάαξιμο, ο οποίος αποκάλυψε ότι γνωρίζονται από παλιά.\nΔημοσίευση 26 Νοεμβρίου 2016, 09:38 / Ανανεώθηκε 26 Νοεμβρίου 2016, 09:42\n"Γνωριζόμαστε από την Αθήνα μας βοηθούσε πάρα πολύ στον Άγιο Παντελεήμονα. Είναι ένας από τους ελπιδοφόρους ανθρώπους για την πατρίδα", είπε στους παρεβρισκόμενους ο Μητροπολίτης Ιωαννίνων.\n"Η πολιτεία πρέπει να στηρίζει το κοινωνικό έργο της εκκλησίας, η οποία έχει τη δυνατότητα να βοηθάει στα οξύτατα κοινωνικά προβλήματα", ανέφερε από την πλευρά του ο αρχηγός της αξιωματικής αντιπολιτευσης.


Τα μάτια στραμμένα στο φινάλε!! -Betsellers\n15 Νοεμβρίου 2020 | 15:09\nΤα μάτια στραμμένα στο φινάλε!!\nΚαλύτεροι σε όλο το διάστημα του παιχνιδιού οι παίκτες της Λιμόν αλλά δεν μπόρεσαν να σκοράρουν παρόλο τις ευκαιρίες που είχανε . Σημασία πάντως έχει ότι το σετ αποδόσεων ήταν λάθος αφού φόρμα και κίνητρο έγερναν προς τα δεξιά και εμείς ποντάραμε σωστά.\nΚαλημέρα και καλή Κυριακή να έχουμε όπου σήμερα στοιχηματικά όλη η μελέτη έχει επικεντρωθεί κυρίως τα ξημερώματα που παίζει η τελευταία αγωνιστική της πρώτης φάσης στη Κολομβία πριν μπούμε στα πλέι οφ.\nΠροτού όμως ξεκινήσω την ανάλυση (την οποία θα προσπαθήσω να κάνω όσο πιο απλή και κατανοητή γίνεται) λέω να αναφέρω κάποια σημεία που κοίταξα από τα υπόλοιπα πρωταθλήματα.\nΣτη Σουηδία(Ettan) το μεσημέρι έχει μια ισοπαλία μεταξύ της Όσκαρχαμς και την Τορνς όπου στα μάτια μου είναι πολύ βολική καθώς απομακρύνονται παρέα από την 13η θέση που οδηγεί στα πλέι οφ υποβιβασμού δύο αγωνιστικές πριν το φινάλε.\nΤο απόγευμα στην Ισπανία στο παιχνίδι ανάμεσα στην Πονφεραντίνα και την Μάλαγα μπορεί να δούμε κόκκινη κάρτα καθώς ομάδες και ρέφερι (αγαπημένος καρτάκιας ο Muniz Ruiz) βοηθάνε σε ένα σκληρό ματς με πολλές κάρτες. Τέλος το βράδυ όσο αναφορά το Nations League στα παιχνίδια Μολδαβία – Ελλάδα , Αλβανία – Καζακστάν , Λευκορωσία – Λιθουανία και Τουρκία – Ρωσία μάλλον θα δούμε αρκετές κάρτες ενώ στο τελευταίο με τον Πολωνό Szymon Marciniak μπορεί να έχουμε και πέναλτι αλλά και κόκκινη κάρτα.\nΑυτά όσο αναφορά τα εκτός Κολομβίας και πάμε τώρα λίγο να ξετυλίξουμε το κουβάρι για το φινάλε .Καταρχήν να αναφέρουμε κάποια πράγματα όσο αναφορά την εξέλιξη του πρωταθλήματος. Το πρωτάθλημα μετά από τη τελευταία αγωνιστική θα χωριστεί σε δύο υποκατηγορίες. Η Πρώτη θα αφορά τις πρώτες 8 ομάδες που θα παίξουν σε νοκ άουτ ματς (διπλά παιχνίδια με τις 4 πρώτες να έχουν πλεονέκτημα έδρας) για να διεκδικήσουν τον τίτλο του πρωταθλήματος, ενώ οι υπόλοιπες 12 (ουσιαστικά 11 μετά την αποβολή της Κουκούτα από το πρωτάθλημα) θα πάνε σε ένα μίνι τουρνουά (Liguilla) με αρχικό στάδιο παιχνίδια χωρισμένα σε 3 γκρουπ όπου οι νικήτριες (και η καλύτερη 2η)θα παίξουν νοκ άουτ ματς (ημιτελικούς και τελικό) και η νικήτρια θα διεκδικήσει μια θέση για τα πλέι οφ του Σουνταμερικάνα.\nΑς μην σας μπερδεύω άλλο όμως και ας μείνουμε στα αποψινά καθώς το ποιο σημαντικό (σε πρώτη φάση) είναι οι 4 ομάδες που θα διεκδικήσουν τα δύο εισιτήρια για τα πλέι οφ και αυτές είναι οι Τζούνιορ , Λα Εκιδάδ, Ριονέγκρο και Μιγιονάριος . Σε δεύτερη φάση θα γίνει μάχη για την πρώτη 4αδα που θα τους δώσει πλεονέκτημα έδρας στα νοκ άουτ παιχνίδια και οι ομάδες που διεκδικούν 2 εισιτήρια για θέση στην πρώτη 4αδα είναι οι Ντεπορτίβο Κάλι , Αμέρικα Κάλι , Ντεπορτίβο Πάστο και Ατλέτικο Νασιονάλ (αυτή σήμερα έπαιζε με την Κουκούτα οπότε παίρνει 3 βαθμούς άνευ αγώνα και πάει στη 3η θέση με 35 βαθμούς).\nΟπότε ουσιαστικά μιλάμε για 4 + 4 ομάδες με κίνητρο και ενδιαφέρουν όπου κάποιες φυσικά θα τις κάνουν και οι ισοπαλίες . Σίγουρα θα γίνει μεγάλο παιχνίδι στο live καθώς εκεί έχεις όλα τα δεδομένα στα χέρια σου και ξέρεις τι θα ποντάρεις (εγώ θα είμαι σκοπιά πάντως οπότε τα κινητά ανοιχτά) ενώ πριγκέιμ έχουμε λίγες επιλογές.\nΟι Αμέρικα ντε Κάλι και Λα Εκιδάδ που παίζουν μεταξύ τους θα είναι τριπλή για πριγκέιμ οπότε κάποιος που θα κοιμάται εκείνη την ώρα μπορεί να ποντάρει πριγκέιμ σε αυτό 4αρι της φορμαρισμένης Εκιδάδ που έχει αξία .\nΑν όμως οι ομάδες φερθούν έξυπνα, καθώς μπορεί να τις κάνει και τις δύο η ισοπαλία, τότε στο 1ο ημίχρονο δεν θα κοιτάξει καμία να κερδίζει αλλά να πάνε στα αποδυτήρια με την ισοπαλία ώστε να μάθουν τι γίνεται με τα άλλα παιχνίδια. Βέβαια αυτό είναι ένα δικό μου σενάριο και δεν μπορώ να είμαι στο μυαλό των ομάδων για να ξέρω πως θα πράξουν.\nΣτον αγώνα ανάμεσα στην Ντεπορτίβο Περέιρα και την Πάστο έχουμε ξεκάθαρα μία ομάδα με πολύ σημαντικό κίνητρο και αυτή είναι η Πάστο που θέλει νίκη για να ελπίζει στην πρώτη 4αδα της Βαθμολογίας. Το 2,60 που βρίσκω στο 2πλό έχει αξία καθώς η γηπεδούχος θα επικεντρωθεί κυρίως στο κύπελλο για αρχή ενώ απόψε απλά θέλει να μαζέψει βαθμούς για την τελική βαθμολογία (ώστε να μην μπλέξει σε περιπέτειες του χρόνου για τον υποβιβασμό).\nΟι Μιγιονάριος(εδώ μάλλον θα κυνηγήσει διαφορά γκολ η Μιγιονάριος) και Τζούνιορ παίζουν με αδύναμες και αδιάφορες βαθμολογικά αλλά οι αποδόσεις είναι χάλια ενώ στο Ριονέγκρο – Ντεπορτίβο Κάλι η γηπεδούχος θέλει οπωσδήποτε νίκη αλλά η πολύ καλή Κάλι άμα κερδίζουν οι δύο από κάτω της τότε δεν νομίζω να κάνει πίσω καθώς θα θέλει νίκη.\nΣτα υπόλοιπα παιχνίδια της αγωνιστικής που είναι αδιάφορα η 2η Τολίμα που παίζει με των πολλών προβλημάτων Όνσε Κάλντας άμα θέλει να τερματίσει πρώτη στη Βαθμολογία θέλει νίκη με διαφορά 3ων τερμάτων και άνω.\nΑυτά ώστε να έχετε περίπου μια ιδέα τι γίνεται ενώ ξαναλέω το βασικό παιχνίδι θα είναι στο live.\nΕγώ θα πάω χαλαρά με μία δυάδα και το funbet ενώ εκτός Κολομβίας αυτά που άφησα δείτε τα.\nΝα με συγχωρέσετε αλλά έγινε κάποιο λάθος στη πρόταση. Η Τολίμα θέλει 3 γκολ διαφορά για να βγει πρώτη (όπως διόρθωσα και στη στήλη) οπότε ακυρώνουμε το funbet του χαντικαπ και βάζουμε στη θέση του το σκορ 3-0 με το ίδιο ποντάρισμα.


Κάποιος να πάρει τον ρατσιστή Καπερνάρο στο σπίτι του – Όλες οι Ειδήσεις από την άλλη Θεσσαλονίκη\nΚάποιος να πάρει τον ρατσιστή Καπερνάρο στο σπίτι του\nΣε ρατσιστικο παραλήρημα που θυμίζει μάλιστα την χρυσαυγίτικη ρητορεία περί “λαθρομεταναστών” προέβη χθες ο βουλευτής των Ανεξάρτητων Δημοκρατικών Βουλευτών Β. Καπερνάρο στην Βουλή και συγκεκριμένα στην Επιτροπή Σωφρονιστικού Συστήματος. Η ένταση ξεκίνηση με τον κ. Καπερνάρο να αντιπαρατίθεται αρχικά με τον βουλευτή της Ν.Δ. Ανδρέα Κουτσούμπα ενώ στην συνέχεια απευθύνθηκε στην βουλευτή του ΣΥΡΙΖΑ Β. Κατριβάνου σχολιάζοντας τα όσα είχε πει. Μάλιστα μεταξύ άλλων της απηύθυνε προσβλητικά τον λόγο με αναφορές για «τους αγαπημένους μας λαθραίους λαθρομετανάστες» και με παραινέσεις «να τους πάρετε στο σπίτι σας τους λαθραίους λαθρομετανάστες».\nΗ βουλευτής του ΣΥΡΙΖΑ κατήγγειλε τον κο Καπερνάρο για «ρατσιστικό λόγο» υπενθυμίζοντας ότι και άλλες φορές έχει μιλήσει «υποτιμητικά». Ο κ. Κουτσούμπας, επιχειρώντας να σταματήσει την αντιπαράθεση, έκλεισε το μικρόφωνο στην κ. Κατριβάνου και της είπε να σταματήσει «για να μην αναγκαστεί να την ανακαλέσει στην τάξη μετά από 2 χρόνια».\nΣτρεφόμενος προς τον Β. Καπερνάρο, ο πρόεδρος της Επιτροπής του ζήτησε να επανέλθει στο θέμα που συζητά η Επιτροπή και να καταθέσει τις προτάσεις του, υποστηρίζοντας ότι “Όλα τα άλλα είναι για τα τηλεοπτικά παράθυρα”.\nΟ ανεξάρτητος βουλευτής είπε ότι τα τηλεοπτικά παράθυρα υπηρετούν το “άθλιο καθεστώς” που υπηρετεί ο Α. Κουτσούμπας. Ο πρόεδρος της Επιτροπής τον ανακάλεσε στην τάξη.\n“Σας ανακαλώ εγώ” απάντησε ο Β. Καπερνάρος.


Ανησυχία σε Ιταλία και Αγγλία για τη μετάλλαξη Β.1.525\nΤρίτη, 16 Φεβρουαρίου 2021 23:59\nΜια παραλλαγή του νέου κορωνοϊού που φέρει τη μετάλλαξη του νοτιοαφρικανικού στελέχους εντοπίστηκε στην Νάπολη, ανακοίνωσε το πανεπιστήμιο Φεντερίκο Σεκόντο και το επιστημονικό ίδρυμα Πασκάλε, στην μεγαλούπολη του ιταλικού Νότου. Την ίδια στιγμή οι υγειονομικές αρχές στην Αγγλία εντόπισαν 38 κρούσματα της νέας παραλλαγής Β.1.525 του νέου κορωνοϊού, η οποία φέρει μια μετάλλαξη που πιστεύεται ότι μειώνει την αποτελεσματικότητα των εμβολίων, ανακοίνωσε η κυβέρνηση.\nΠρόκειται για την παραλλαγή, με την κωδική ονομασία Β.1.525, η οποία, έως τώρα δεν είχε διαγνωσθεί ποτέ στην Ιταλία, ενώ έχουν καταγραφεί 38 κρούσματα στην Αγγλία και λίγα άλλα στη Δανία, στις Ηνωμένες Πολιτείες και τη Νιγηρία.\nΣύμφωνα με επίσημο ανακοινωθέν της περιφέρειας της Νάπολης (Καμπανία) ο ασθενής με τη νέα παραλλαγή αυτή του κορωνοϊού είναι ένας ελεύθερος επαγγελματίας ο οποίος επέστρεψε, πρόσφατα, από ταξίδι στην Αφρική.\nΣτην Ιταλία ο περιφερειάρχης της Καμπανίας Βιντσέντσο Ντε Λούκα ζήτησε από την κυβέρνηση Ντράγκι να δραστηριοποιηθεί άμεσα ώστε οι φαρμακευτικές εταιρίες να αυξήσουν τις προμήθειες εμβολίων κατά της Covid-19.\n38 κρούσματα στην Αγγλία\nΟι υγειονομικές αρχές στην Αγγλία εντόπισαν 38 κρούσματα μιας νέας παραλλαγής του νέου κορωνοϊού, η οποία φέρει μια μετάλλαξη που πιστεύεται ότι μειώνει την αποτελεσματικότητα των εμβολίων, ανακοίνωσε η κυβέρνηση.\nΝΕΟΣ ΚΟΡΩΝΟΙΟΣ ΙΤΑΛΙΑ ΝΙΓΗΡΙΑ ΝΟΤΙΑ ΑΦΡΙΚΗ ΗΠΑ ΔΑΝΙΑ


Reference: drs-60704 (bg) Brand : Silia D\nΜπεζ σατέν maxi φόρεμα για να ξεχωρίζεις σε όλες σου τις εμφανίσεις. Είναι αμάνικο και ελαστικό, έχει κανονική φόρμα και παράγεται στην Ιταλία. Βγαίνει σε μέγεθος One Size και καλύπτει μεγέθη από Small έως Large. Το μοντέλο της φωτογραφίας έχει ύψος 1,70 και είναι 56 κιλά.\nΑναφορά drs-60704 (bg)\nΜπλε Ρουά Midi Φόρεμα με Φουσκωτά Μανίκια\nΜπεζ Ripped Midi Φόρεμα με Σκίσιμο\nΚόκκινο Mini Φόρεμα με Κρόσσια και Ανοιχτή...\nΠούρο Σουέτ Αρβυλάκι με Κορδόνια 44,99 € 39,99 €\nΜαύρο Στρογγυλό Τσαντάκι Χιαστί Pierro 39,99 €\nΜαύρη Μπότα Πάνω από το Γόνατο σε Snake Print 89,99 € 45,00 €


O παιδίατρος απαντάει στις ανήσυχες μανούλες! - Tlife.gr\n05.05.2012 | 04:12\nO παιδίατρος απαντάει στις ανήσυχες μανούλες!\nΠότε πρέπει να του κόψω το βραδινό γάλα; Τα παιδιά μου έχουν ευαισθησία στις βρογχίτιδες, τι να κάνω; Ο γιος μου έχει ανήσυχο ύπνο, πως να το αντιμετωπίσω;\n“Γιατρέ διαβάζω που λέτε πως τα παιδάκια στο 5ο μήνα πρέπει να έχουν το διπλάσιο βάρος από όταν γεννήθηκαν. Η κορούλα μου γεννήθηκε 2100 και 41cm, είχα πάρει μια μέρα μόνο από τον 9ο μήνα και γέννησα με καισαρική. Τώρα κλείσαμε τον 2ο μήνα είναι 4200 και 54 cm. Τρώει σκόνη γάλα, 7 γεύματα άλλες φορές και 6 των 120ml. Τα κιλά της είναι πολλά για 2,5 μηνών;”\nΤα στοιχεία τα οποία έχω δώσει σε προηγούμενες μανούλες αφορούν παιδιά τα οποία είναι τελειόμηνα και γεννιούνται με ένα βάρος πάνω από 2.800 έως 3 κιλά. Εσάς είναι ελαφρώς πρόωρο, γεννήθηκε με μικρό βάρος και άρα δεν μπαίνει στην κατηγορία αυτών των κανόνων. Γενικά όμως όπως τα περιγράφετε τα πράγματα, το παιδί σας εξελίσσεται πολύ καλά.\n“Γιατρέ θέλω να ρωτήσω το εξής. Και τα δυο μου παιδιά (7 κ 2 ετών) έχουν ευαισθησία στις βρογχίτιδες με αποτέλεσμα να είμαστε συχνά με μάσκα ή νεφελοποιητή. Κατά πόσο είναι καλό να είμαστε συνέχεια με εισπνοές όλο το χειμώνα; Η επιλογή του παιδιάτρου μου, να χορηγεί εισπνεόμενα σε κάθε ίωση είναι σωστή; Πχ. δεν έχουμε πάρει ποτέ κάποιο σιρόπι, όπως ακούω από άλλες μαμάδες. Ευχαριστώ.”\nΣυνήθως στις περιπτώσεις που μου περιγράφετε, ενδείκνυνται περισσότερο τα σπρέι και ο νεφελοποιητής, διότι έχουν άμεση ενέργεια στο αναπνευστικό σύστημα του παιδιού και παίρνει λιγότερη δόση φαρμάκου από εκείνη που θα έπαιρνε εάν το παιδί έπαιρνε σιρόπι ή χαπάκι. Διότι όταν δίνουμε από το στόμα φάρμακα υπολογίζουμε και την δόση που θα χαθεί στο στομάχι και στο έντερο του παιδιού μέχρι να απορροφηθεί στο αίμα και να φτάσει στους πνεύμονες.\nΕκείνο που πρέπει να κάνετε είναι τουλάχιστον στο παιδί που είναι 7 χρονών να το δει παιδοπνευμονιολόγος, να κάνει σπειρομέτρηση για να δείτε εάν το πρόβλημα που έχει θα το ακολουθήσει σε όλη του τη ζωή ή θα είναι κάτι που πολύ γρήγορα θα το αφήσει. Επίσης υπάρχουν και φάρμακα τα οποία είναι λιγότερο τοξικά από τα σπρέι που δίνετε και τα χορηγούμε προληπτικά στα παιδιά που έχουν συνεχόμενες βρογχίτιδες τύπου αλλεργίας ή άσθματος.\n“Πότε πιστεύετε ότι πρέπει να κοπεί το βραδινό γάλα; Η κόρη μου έκλεισε τους 6 μήνες και ακόμα σηκώνεται. Να σημειώσω ότι δεν θηλάζω. Ευχαριστώ.”\nΕίναι σχετικά νωρίς σε αυτή την ηλικία να κόψετε το βραδινό γάλα. Όμως εξαρτάται από τα πόσα γεύματα τρώει το 24ωρο, τι φαγητό τρώει και τι ποσότητες είναι αυτές. Σε γενικές γραμμές ένα παιδάκι 6 μηνών πίνει ένα γάλα το πρωί και ένα το βράδυ, δεκατιανό τρώει φρούτα, το μεσημέρι για γεύμα έχει κρεατοχορτόσουπα και το απόγευμα έχει γάλα ή κρέμα ή γιαούρτι.\n“Έχω ένα γιο ετών ο οποίος έχει ιδιαίτερα ανήσυχο ύπνο, είτε κοιμηθεί στο ίδιο κρεβάτι με εμάς είτε όχι, ξυπνάει τουλάχιστον 2 με 3 φορές κλαίγοντας. Τι να κάνω;”\nΔεν μου γράφετε ποια είναι η ηλικία του παιδιού για να μπορέσω να έχω πιο σαφή εντύπωση για την συμπεριφορά του. Το σίγουρο όμως είναι ότι αν το παιδί πότε κοιμάται στο δικό σας κρεβάτι και πότε στο δικό του δωμάτιο, δεν έχει μία τάξη και το μόνο πράγμα που πρέπει να αποκαταστήσετε είναι μία σχετικά πειθαρχία και πρόγραμμα όσον αφορά τις ώρες του ύπνου και τον τόπο του ύπνου.


Συμμετοχή ευρωβουλευτή ΝΔ Γ. Κουμουτσάκου στο συνέδριο του Economist με θέμα «Η θάλασσα της Ευρώπης: διαμορφώνοντας τον χάρτη για την οικονομική ανάπτυξη» (Θεσσαλονίκη, 17-18/2014) - Γιώργος Σ. Κουμουτσάκος\nΣυμμετοχή ευρωβουλευτή ΝΔ Γ. Κουμουτσάκου στο συνέδριο του Economist με θέμα «Η θάλασσα της Ευρώπης: διαμορφώνοντας τον χάρτη για την οικονομική ανάπτυξη» (Θεσσαλονίκη, 17-18/2014)\nΣυμμετοχή ευρωβουλευτή ΝΔ Γ. Κουμουτσάκου…\n” Η Ελλάδα ως σταυροδρόμι του διεθνούς εμπορίου – Τα νέα Διευρωπαϊκά Δίκτυα Μεταφορών “\nΤην Τρίτη 18 Φεβρουαρίου ο ευρωβουλευτής ΝΔ κ. Γιώργος Κουμουτσάκος είναι προσκεκλημένος ομιλητής στο συνέδριο που διοργανώνει ο Economist στη Θεσσαλονίκη με τίτλο «Η θάλασσα της Ευρώπης: διαμορφώνοντας τον χάρτη για την οικονομική ανάπτυξη». Το εν λόγω συνέδριο έχει τεθεί υπό την αιγίδα της Ελληνικής Προεδρίας του Συμβουλίου της Ε.Ε. και με τη στήριξη της Αντιπροσωπείας της Ευρωπαϊκής Επιτροπής στην Ελλάδα.\nΟ Έλληνας ευρωβουλευτής και εισηγητής στον Κανονισμό για τα Διευρωπαϊκά Δίκτυα Μεταφορών θα εκπροσωπήσει το Ευρωπαϊκό Κοινοβούλιο στη συζήτηση με θέμα “Τα νέα Διευρωπαϊκά Δίκτυα Μεταφορών: Η Ελλάδα ως σταυροδρόμι του διεθνούς εμπορίου”.\nΤο συνέδριο θα ανοίξει ο Αντιπρόεδρος της Κυβέρνησης και Υπουργός Εξωτερικών κ. Ε. Βενιζέλος, ενώ βασικός ομιλητής θα είναι ο Αντιπρόεδρος της Ευρωπαϊκής Επιτροπής και Επίτροπος Μεταφορών κ. Σιμ Κάλλας.\nΑντικείμενο του συνεδρίου είναι ο ευρωπαϊκός σχεδιασμός στους τομείς της ενέργειας, των μεταφορών και της ψηφιακής τεχνολογίας, και εντάσσεται στο πλαίσιο της οριζόντιας θεματικής της Ελληνικής Προεδρίας «Θαλάσσιες Πολιτικές της ΕΕ».\nΣκοπός του είναι η διερεύνηση των δυνατοτήτων που προσφέρουν οι ευρωπαϊκές πολιτικές που σχετίζονται με τη θάλασσα στους τομείς της ενέργειας, των ψηφιακών δικτύων και των μεταφορών για την τόνωση της οικονομικής ανάπτυξης, της ανταγωνιστικότητας, της απασχόλησης και της κοινωνικής συνοχής στην Ευρώπη.\nΚατηγορία: ΓΡΑΦΕΙΟ ΤΥΠΟΥ 14/02/2014\nΠροηγούμενοPrevious post:Η κοινωνία σε πρώτο ρόλοΕπόμενοNext post:“Η Ελλάδα ως σταυροδρόμι του διεθνούς εμπορίου – Τα νέα Διευρωπαϊκά Δίκτυα Μεταφορών”: Ομιλία ευρωβουλευτή ΝΔ Γ. Κουμουτσάκου στο συνέδριο του Economist με θέμα «Η θάλασσα της Ευρώπης: διαμορφώνοντας τον χάρτη για την οικονομική ανάπτυξη»


Ενόχληση ο Τσιγκρίνσκι, μπήκε ο Οικονόμου – Enwsi.gr\nΕνόχληση ο Τσιγκρίνσκι, μπήκε ο Οικονόμου\nΜία προσθήκη για την «Ένωση» και μία… απουσία\nenwsi.gr\t 18/11/19, 20:42\nΕνοχλήσεις ένιωσε ο Ουκρανός αμυντικός, ενώ ο Οικονόμου επέστρεψε.\nΟ Βίκτωρ Κλωναρίδης ακολούθησε ατομικό πρόγραμμα εκγύμνασης, ενώ μόνος του γυμνάστηκε και ο Ντμίτρο Τσιγκρίνσκι λόγω μιας ενόχλησης που ένιωσε στον αριστερό προσαγωγό. Οι υπόλοιποι παίκτες -πλην διεθνών- προπονήθηκαν κανονικά. Η αυριανή προπόνηση της ομάδας είναι προγραμματισμένη στις 11.00.\nΠρέπει να τονίσουμε πως επέστρεψε ο Βράνιες από την τιμωρία, που είχε δεχθεί από την «κιτρινόμαυρη» ΠΑΕ πριν από τρεις περίπου εβδομάδες. Επίσης, ο Μάρκο Λιβάγια να θυμίσουμε θα απουσιάσει από το κυριακάτικο ματς με τον Άρη στο ΟΑΚΑ, αφού έχει συμπληρώσει κάρτες και είναι τιμωρημένος.\nΑΕΚμαριος οικονομουΝτμίτρο Τσιγκρίνσκι\nΟ Πετράκης συμφώνησε με την Καλαμάτα\nΤέπιτς: «Θα βοηθήσω όσο μπορώ τον Ηρακλή»


Επανεκλογή Κοτσαμπά - Το νέο ΔΣ της Ένωσης Εστιατόρων Ν.Σερρών - SERRESPOST\nΑρχική Επικαιρότητα Tοπικές ειδήσεις Επανεκλογή Κοτσαμπά – Το νέο ΔΣ της Ένωσης Εστιατόρων Ν.Σερρών\nΕπανεκλογή Κοτσαμπά – Το νέο ΔΣ της Ένωσης Εστιατόρων Ν.Σερρών\nΜετά τις εκλογές της περασμένης Δευτέρας και τα αποτελέσματα της σταυροδοσίας, συνήλθαν τα μέλη της Ένωσης Εστιατόρων Ν.Σερρών σε συνέλευση, προκειμένου να ορίσουν το νέο ΔΣ και τους αντιπροσώπους στα κεντρικά όργανα.\nΠρόεδρος επανεξελέγη ο Σωτήρης Κοτσαμπάς ενώ αναλυτικά τα αποτελέσματα έχουν ως εξής:\nΠρόεδρος: Κοτσαμπάς Σωτήρης\nΑ’ Αντιπρόεδρος: Αμπατζίδης Ηλίας\nΒ’ Αντιπρόεδρος: Μετσιμενίδης Στυλιανός\nΓεν. Γραμματέας: Σπλήνα Μελπομένη\nΑν. Γραμματέας: Κόκκαλη Κερασία\nΤαμίας: Σιάπκαλης Κωνσταντίνος\nΥπ. Δημοσίων Σχέσεων: Πανταζής Ευστράτιος\nΑντιπρόσωποι στην ΠΟΕΣΕ:\nΠροηγούμενο άρθροΑμερικανός μουσικολόγος: Το ηπειρώτικο μοιρολόι είναι παρηγοριά για την ψυχή\nΕπόμενο άρθροΤο ΕΒΕΣ στην 5η Διεθνή Έκθεση Τουρισμού με την ΠΚΜ


Κωδικός Προϊόντος: 45-peacock-blue\nΑλαζονικό και κυρίαρχο - Τέλειο για την παράσταση της ζωής σου. Στρέψτε τα βλέμματα πάνω σας - Το Crazy Color Peacock Blue είναι ιδανικό για επιδείξεις και παραστάσεις. Αυτό το πολυτελές σκούρο μπλε-πράσινο είναι σχεδιασμένο με μαλακτικά συστατικά για να αφήνει υπερπ-λαμπερά και χρωματισμένα τα μαλλιά. Κατάλληλο για ανοιχτά ξανθά έως ανοιχτά καστανά μαλλιά.\nCRAZY COLOR Semi-Permanent - 72 Sapphire 100mlΤο μεταλλικό χρώμα του εκθαμβωτικό μπλέ ζαφειριού. Το .....


Γονείς Προσοχή: Δείτε γιατί δεν πρέπει ΠΟΤΕ να δίνετε στα Παιδιά σας Χοτ Ντογκ! Είναι ο,τι Χειρότερο! - ΠΙΣΩ ΑΠΟ ΤΗΝ ΚΟΥΡΤΙΝΑ - NEWS\nHome ΥΓΕΙΑ Γονείς Προσοχή: Δείτε γιατί δεν πρέπει ΠΟΤΕ να δίνετε στα Παιδιά σας Χοτ Ντογκ! Είναι ο,τι Χειρότερο!\nΓονείς Προσοχή: Δείτε γιατί δεν πρέπει ΠΟΤΕ να δίνετε στα Παιδιά σας Χοτ Ντογκ! Είναι ο,τι Χειρότερο!\nΠΙΣΩ ΑΠΟ ΤΗΝ ΚΟΥΡΤΙΝΑ 18:17 ΥΓΕΙΑ\nΑυτό το τέλειο, ροζ, παχουλό\nχοτ ντογκ… ζεστό από τη σχάρα … τοποθετείται σε ένα αφράτο ψωμάκι… και ολοκληρώνεται με μουστάρδα και κέτσαπ. Αχ, οι λαχταριστές αναμνήσεις της παιδικής ηλικίας!\nΩστόσο, όπως αποδεικνύεται, τα χοτ ντογκ είναι στην πραγματικότητα αρκετά επικίνδυνα. Σύμφωνα με το LiveStrong, είναι συνήθως πλούσια σε λίπος (και όχι το καλό λίπος), έχουν υψηλά επίπεδα χοληστερόλης, περιέχουν πάρα πολύ αλάτι και διατηρούνται «φρέσκα» με μια ποικιλία συντηρητικών. Σίγουρα δεν είναι καλά για την υγεία μας, αλλά αυτό που οι γιατροί έχουν ανακαλύψει ότι προκαλούν στην υγεία των παιδιών μας, που είναι απολύτως τρομακτικό.\nΤα χοτ ντογκ σκοτώνει τα παιδιά μας με τρόπους που ίσως δεν ξέραμε – και δικαιούμαστε να γνωρίζουμε.\nΤο προϊόν με βάση το κρέας περιέχει πρόσθετα που εμποδίζουν την αλλαντίαση, επιμηκύνουν τη διάρκεια ζωής του προϊόντος και τους χαρίζει το ροζ χρώμα τους (διαφορετικά θα έχουν μια γκρίζα απόχρωση). Καλούμε αυτά τα «χρήσιμα» πρόσθετα νιτρώδη και είναι επιβλαβή, επικίνδυνα και μερικές φορές ακόμη και θανατηφόρα. Το LiveStrong εξηγεί ότι τα νιτρώδη συνδέονται με αυξημένο κίνδυνο καρκίνου – αυξάνοντας τον κίνδυνο 9 φορές σε παιδιά που καταναλώνουν περισσότερα από 12 χοτ ντογκ ανά μήνα.\nΗ Daily Health Post δημοσίευσε μελετών που διεξήχθησαν όσον αφορά την κατανάλωση χοτ ντογκ:\nΤα παιδιά που έτρωγαν χοτ ντογκ μία ή περισσότερες φορές την εβδομάδα είχαν επίσης υψηλότερο κίνδυνο εμφάνισης καρκίνου του εγκεφάλου Υπήρχε μεγάλος κίνδυνος για λευχαιμία παιδικής ηλικίας για τα παιδιά των οποίων ο πατέρας τους έτρωγε 12 ή περισσότερα χοτ ντογκ ανά μήνα πριν από τη σύλληψη. Τα παιδιά που γεννιούνται από μητέρες που κατανάλωναν χοτ ντογκ μία ή περισσότερες φορές την εβδομάδα κατά τη διάρκεια της εγκυμοσύνης, είχαν περίπου διπλάσιο κίνδυνο ανάπτυξης όγκων του εγκεφάλου.\nΤα πικ-νικ, τα παιχνίδια μπέιζμπολ, τα μπάρμπεκιου στην πίσω αυλή, οι συγκεντρώσεις της 4ης Ιουλίου, κλπ ήταν πάντα μέρες για χοτ ντογκ. Ωστόσο, η κατανάλωση τους μπορεί να είναι λιγότερο αθώα και πιο επικίνδυνη απ” ό,τι είχαμε προηγουμένως οδηγηθεί να πιστεύουμε.\nΤα χοτ ντογκ «γεννήθηκαν» για να μοιάζουν όπως τα γνωρίζουμε; Ξανασκέψου το! Πριν φτάσουν στο πιάτο σας, έχουν περάσει από απίστευτη επεξεργασία!\nΤα υπολείμματα διαφόρων κρεάτων καταλήγουν επάνω σε μεγάλα μηχανήματα και στη συνέχεια αναμιγνύονται με τα επεξεργασμένα υπολείμματα κοτόπουλου. Στη συνέχεια, ανακατεύονται σε μεγάλες δεξαμενές με άμυλο τροφίμων, αλάτι, πρόσθετες αρωματικές ουσίες και συντηρητικά.\nΣτη συνέχεια, προσθέτουν νερό (για να είναι πιο χυμώδες) και σιρόπι καλαμποκιού (για γλυκύτητα) και το μείγμα πολτοποιείται. Αυτό το γλειώδες μείγμα, στη συνέχεια περνάει μέσα από έντερα τα οποία τελικά σχηματίζουν το χοτ ντογκ, όπως το γνωρίζουμε.\nΔείτε όλη τη διαδικασία παρασκευής τους στο βίντεο που ακολουθεί:\nPostado por ΠΙΣΩ ΑΠΟ ΤΗΝ ΚΟΥΡΤΙΝΑ �s 18:17